
Ayşe B. (çep) û hevjînê xwe Saîm B. piştî bûyerê di Gulana sala borî de 


Koln (Rûdaw) - Bi sedema ku 
wan bi daxwaza kuştinê agir ber- 
dan nasekî xwe, jin û mêrekî 
Kurd li Almanyayê tên dadgeh 
kirin. Dozger 4 salan cezayê girtî- 


gehê ji jin û mêrê Kurd re dix- 
waze. 

Ji ber bûyereke beriya salekê li 
bajarê başûrê Almanya Reutlin- 
genê, duşema borî (16.04.2012) 


Kurdekî 39 salî bi navê Saîm B. û 
hevjîna wî ya 37 salî bi navê Ayşe 
B. derketin pêş dadgeha bajarê 
Tubingen. Dozgerê alman Tho- 
mas Truck ji bo herdu kesan her- 


yek 4 sal cezayê girtîgehê 
xwest, ji ber ku li gor wî herdu 
hevjînan xwestine Kurdekî din 
yê 39 salî yê nasê xwe bi navê 
Ramazan B. bikujin. 

Bûyer 28ê Gulana sala borî 
pêk hat. Saîm B. û hevjîna xwe 
Ayşe çûn hundirê mizgefta ba- 
jarê Reutlingenê û li wir li nasê 
xwe Remezan xistin. Li gor 
agahiyên polîsan Saîm B. li 
nasê xwe yê 38 salî xistiye û 
paşê jina wî jî benzîn bi ser 
zilam de rijandiye û agir ber- 
daye wî. Kesên li mizgeftê bi 
hawarê Ramazan de hatine û 
ew bi giranî brîndar ji agir riz- 
gar kirine. 

Li gor îfadeya Ayşe, Rama- 
zan berê destdirêjî wê kiriye û 
fotoyên wê yên tazî girtine û 
ew tehdît kiriye ku wan di în- 
ternetê de belav bike. Ayşe got 
piştî ku Ramazan di hundirê 
mizgeftê de lawekî wê tehdît 
kiriye û lawik telefonî wê ki- 
riye, wê xwestiya dersekê bide 
wî, lê nexwestiye wî bikuje. Lê 
kesê agirpêketî jî di îfadeyên 
xwe de got ku pêwendiya cinsî 
di navbera wan de bi dilê jinikê 
pêk hatiye û wî destdirêjiya wê 
nekiriye. Ji ber îfadeyên dijhev, 
dadgeh heta niha 20 caran civi- 
yaye, lê negihiştiye encamê. 

(Hewlêr) 


RTL 4 
daxwazê 
ji Deşnê dike 
ku bi holendî 
bistirê 


Holenda (Rûdaw) - Di berna- 
meyeke taybet ya kanala RTL 4 a 
Holenda de, stranbêja Kurd 
Deşnê Murad qala al û nexşeya 
her çar parçeyên Kurdistanê kir û 
pêşkêşkarên bernameyê jî metel- 
mayîna xwe bi ala Kurdistanê 
nîşan dan. Wan herwiha daxwaz 
jî ji Deşnê kirin ku bi zimanê ho- 
lendî jî stranan bêje. 

Piştî tomarkirin û belavkirina 
strana xwe ya ingilîzî bi navê 
'open your eyes - çavên xwe veke', 
stranbêja Kurd Deşnê Murad ji 
aliyê kanala RTL 4 ya Holenda hat 






- 


, 4 peşkeşvan 
stanê nîşanî 
we dike 




vexwendin. Di bernameya 'Jiyan 
ji bo te' ku ji aliyê du pêşkêşkarên 
navdar yên Holenda tê pêşkêşki- 
rin, al û nexşeya her çar parçên 
Kurdistanê nîşanî temeasheva- 


nan hat kirin. Pêşkêşkarekî pirs ji 
Deşnê kir ku ji ber çi bi zimanê 
holendî stranan nabêje, Deşnê 
got: "Ez pêşî Kurd im û dûre ho- 
lendî me, lewma jî niha bi kurdî 


stranan dibêjim. Herwiha li Ho- 
lenda bi hêsanî mirov wek huner- 
mend nayê pejirandin.” 

Pêşkêşkarên bernameyê ecêbma- 
yîna xwe ji dengê Deşnê nîşan dan û 


ala Kurdistanê pirr ciwan e. 
'a asmanî RTL 4 ya Holenda, ku 
yek ji kanalên navdar yên Holenda 
ye, li gor serjimêriyan rojane zêdeyî 
8 milyon temaşevanên wê hene. 


Di hundirê mizgeftê de agir berdanê 

Xetên SOR ên Kurdan 

Nasname û ziman 


Hêmin Xoşnaw 

P roseya nivîsina 
destûra nû ya Tir- 
kiyeyê di lê Gu- 
lanê de dest pê 
dike. Partî, rêxis- 
tin û sendikayên 
kurdî wê projeyeke hevbeş 
amade bikin û bidin komisyona 
destûrê ya li parlemenê. Parle- 
menterekî BDPê jî dibêje naski- 
rina ziman û nasnameya kurdî di 
destûra nû ya Tirkiyeyê de hêlên 
sor in û ew jê danakevin. Bo ama- 
dekirina destûra nû komîsyonek 
hevbeş ji fraksyonên parlemenê 
bi serokatiya Serokê Parlemenê 
Cemîl Çîçek hatiye avakirin. Vê 
komîsyonê digel bêtiriya grûb, 
netewe, mezheb, tebeqe û pêkha- 
tên civaka Tirkiyeyê gotûbêj kirin 
û nêrînên wan standin. 

Partî 1ê Gulanê de pêşniyarên 
xwe amade dikin 

Cîgirê Serokê Koma BDPê û En- 
damê Komisyona Destûrê li Par- 
lamenê, Hasîp Kaplan, dibêje 
qunaxa gubdarîkirina xwestekên 
pêkhateyên cuda yên civaka Tir- 
kiyeyê qediyaye û di lê Gulanê de 
komîsyona navhatî wê pêşniyaz û 
projeyan ji hev cuda bike. Kaplan 
di daxuyaniyekê de bo Rûdaw di- 
bêje "partiyên nava parlemenê 
roja lê Gulanê wê pêşniyar û pro- 
jeyên xwe amade bikin û destni- 
vîsa destûrê bikeve ber 
gotûbêjan û heta lê Tebaxê divê 
bo rapirsiya giştî amade bibe.” 

Projeya partiyên Kurdan 

Kurd proseya amadekirina des- 
tûra nû ya Tirkiyeyê weke derfe- 
teke dîrokî dibînin, daku bikarin 
mafên xwe tê de bi cîh bikin. Bo 



vê mebestê jî partî, rêxistin û sen- 
dîkayên kurdî weke xwestekên 
Kurdan bi hev re projeyek dane 
komîsyona destûrê. 

Serokê HAK-PARê Bayram Boz- 
yel di vê bareyê de got "proje li 
ser bingeha çar xalan ji komis- 
yona destûrê re hatiye pêşkêş 
kirin ku ji van xalan pêk tên: na- 
sandina nasnameya kurdî, xwen- 
dina bi zimanê dayikê û 
bikaranîna zimanê kurdî tevlî zi- 
manê tirkî li cîhên giştî û xizmet- 
guzarî yên Bakûrê Kurdistanê, 
azadiya rêxistinî li gor pîvanên 
Yekîtiya Ewropayê, naskirina 
mafê çarenivîsê, çi federalî, çi oto- 
nomî be bo Kurdan.” Bozyel 
bawer nake ku ev çend xalên Kur- 
dan ku doza wan dikin di destûra 
nû de bên bi cîh kirin "lê divê em 
xebatê jê re bikin, raya giştî bili- 
vînin û dengê Kurdan bigihînin 
hemû quncik û aliyan.” 

Hasîp Kaplan jî di vê baweriyê 



Bayram Bozyel 


de ye ku êdî her kes dizane xwes- 
tekên Kurdan çi ne û got: "Bo me 
ziman û nasnameya kurdî hêlên 
sor in. Ev eger nebin, ti sûda vê 
destûrê bo Kurdan tine.” 

Nakokî di navbera 
CHPûAKPêde 

Ji bilî nakokiyên Kurdan û 
AKPê, tê pêşbînî kirin ku di dema 
nivîsandina destûrê de nakokî û 
gengeşe di navbera CHP û AKPê 
de jî gur bibin. Platforma Abant 
ku nêzîkî Cemaeta Fethulla Gulen 
tê dîtin, di dawiya meha Sibata 
borî de derbarê pirsgirêkên hun- 
dirû derve yên Tirkiyeyê civîn û 
semînar sazkirin ku yek jî derbarê 
destûra nû bû. Ev civîn bi gotinên 
Cemîl Çîçek destpêkir ku got "em 
divê li ber hevdu danin û xwe ji 
hevdu tometbarkirinê rizgar 
bikin, yan wê ti ramaneke pro- 
seya destûra nû nebe.” Cîgirê Se- 



Cuma Içten 


rokê Giştî yê CHPê, Erdogan Top- 
rak, di bersîva Cemîl Çîçek de got 
"civak û bêtiriya siyasetmedarên 
li Tirkiyeyê derbarê pêwîstiya 
destûreke nû hemfikir in. Lê çave- 
rêyiyên wan ên cuda hene û pirs- 
girêk jî li vir derdikeve holê. Em 
dixwazin ku hemû alî bi pisporî 
daxwazên xwe hinekî daxînin.” 

îçtei. Destûrnetenê 
bo Kurdan tê nivîsandin 

Parlementerê Kurd ê AKPê, Cuma 
îçten, bo Rûdaw got "em destûrekî 
medenî amade dikin, loma wê na- 
kokî jî pêk bên. Paşde kişandina her 
partiyekê ji proseya nivîsandina des- 
tûrê weke xwekuştinê ye, dengderên 
vê partiyên dengên xwe dane, daku 
di destûrê de xwestekên wan bi cîh 
bikin.” îçten derbarê pejirandina 
xwestekên Kurdan de got "îro eger 
daxwazên Kurdan bên pejirandin, 


Erdogan: Kurdî dibe 
dersa bijarte 


Rayedarên dewletê derbarê 
xwendina bi zimanê kurdî di- 
bêjin ku kurdî wê nebe zi- 
manê perwerdeyê, lê mimkûn 
e bibe waneyeke bijarte, ango 
kî bixwaze wê bixwîne. Cîgirê 
Serokwezîr, Bulent Arinc, di 
civîneke ligel Serokê Şareda- 
riya Mezin a Amedê, Osman 
Baydermir, de got "em ne 
amade ne bo xwendina bi zi- 
manê kurdî, lê dersên kurdî 
wê dersên bijarte bin.” Hef- 
tiya borî jî Serokwezîrê Tirki- 
yeyê Erdogan di serdana xwe 
bo Seulê de ji rojnamevanan 
re got "wê xwendina bi zi- 
manê dayikê nebe, zimanê 
fermî tirkî ye. Lê dibe ku zi- 
manê kurdî û osmanî di dibis- 
tanan de weke dersên bijarte 
bên xwendin.” 


4 xwestekên Kurdan 
ji destûra nû: 


• Nasandina nasnameya 
kurdî. 

• Xwendina bi zimanê da- 
yikê û bikaranîna zimanê 
kurdî bi heman şêweyê zi- 
manê tirkî li cîhên giştîyên 
Bakûrê Kurdistanê. 

• Azdiya rêxistinî li gor pî- 
vanên Yekîtiya Ewropayê. 

• Naskirina mafê çareni- 
vîsê bo Kurdan, çi federalîzm, 
çi otonomî. 


wê Rom, Çerkes, Laz û yên din jî 
rabin ser piyan û doza bicihkirina 
nasname û mafên xwe bikin. Loma 
destûr ne tenê bo Kurdan tê nivîsan- 
din, lê bo hemû Tirkiyeyê tê nivîsan- 
din.” 


Girtîgeh bûne navendên mirinê 


Medya Deniz 

i girtîgehen Tirki- 
yeyê û Bakurê Kur- 
distanê de bûyerên 
wek mirinê, nexwe- 
şiyên giran û pirsgirêkên girti- 
yan her diçe zêde dibin. Li gor 
daxuyaniyên Serokê Giştî yê Ko- 
meleya Mafê Mirovan [ÎHD], Oz- 
turk Turkdogan, girtîgeh bûne 
wek navendên mirinê û diyar 
kir ku di deh salên dawî de 917 
kes di girtîgehan de jiyana xwe 
ji dest dane: “Tenê di sala 2011ê 
de li girtîgehên Tirkiyeyê 36 kes 
mirin.” 

Sazifa Tlpa Dadî raporan nade 

Hikûmeta AKP ji aliyekî ve 
girtiyên ne ji dozên siyasî ji gir- 
tîgehan berdide û li aliyê din jî 
pirsgirêkên giran ên girtîgehan, 
bêyî ku bên çareserkirin, dido- 
min. Li gor rapora IHDê ya sala 
201 lyê, li girtîgehên Tirkiyeyê 
pirsgirêkên weke binpêkirina 
mafên mirovan, îşkence û ne- 
dermankirina nexweşan dom 
dikin û girtî li girtîgehan jiyana 


xwe ji dest didin. 

Serokê Giştî yê Komeleya 
Mafê Mirovan ÎHDê, Ozturk 
Turkdogan, derbarê rewşa girtî- 
gehan de daxuyanî dane Rû- 
dawê û diyar kir ku niha di 
girtîgehan de pêdiviya 263 nex- 
weşên giran bi dermankirinê 
heye. Turkdogan got ew dikarin 
nexweşan li gor giraniya nexwe- 
şiya wan di 3 kategoriyan de 
dabeş bikin û axaftina xwe wiha 
dom kir: “Di kategoriya pêşî de 
112 nexweşên ku rewşa wan 
zêde giran e cîh digirin. Di 
grûba duyemîn de 67 girtiyên 
ku nexweşiyên wan ên demdirêj 
hene û divê di nexweşxaneyan 
de bên dermankirin hene. Di 
grûba sêyemîn de jî nexweşên 
demkî hene ku divê ew jî bên 
dermankirin, daku nexweşiya 
wan zêde nebe.” Serokê ÎHDê 
destnîşan kir ku ev girtiyên nex- 
weş ji bo bên dermankirin divê 


rapor bistînin û lewma bo Sa- 
ziya Tiba Dadî tên şandin, “Lê 
ew jî ji ber ku polîtîk mêze 
dikin, rapor nadin nexweşên si- 
yasî.” Navborî balê kişand ser 
mirina nexweşan di girtîgehan 
de û hejmara sala 2011yê weke 
36 kes nîşan da. Turkdogan got 
ku sala borî bi sedan kes li ber 
mirinê bûn û wiha axivî: “Herî 
dawî Mehmet Aras, Mahmut Ka- 
rataş û Mahmut Çakan mirin, 
ligel hemû hewldanan û banga 
me ya bo rayedarên dewletê û 
serokkomar, lê me ti bersiveke 
erênî negirt. Di dawiyê de laşê 
hersê girtiyan di tabûtan de ji 
girtîgehê derketin. Ligel van 
hersêyan, di 10 salên dawî de, 
ango di dema hikûmeta AKPê 
de, li girtîgehên Tirkiyeyê 917 
kes jiyana xwe ji dest dan. Nu- 
rettin Soysal jî demeke kurt 
piştî ku hate berdan, di 9ê Nî- 
sanê de jiyana xwe ji dest da.” 


"Hebên sermayê didin 
nexweşên pençeşêrê" 

Seroka TUHAD-FEDê (Feder- 
qasyona Komeleyên Piştgiriya 
Huqûqî ya Malbatên Girtiyan) Zu- 
beyde Teker rexne li siyeseta 
AKPê ya girtîgehan girt û got, 
“Weke ku armanca wan kuştina 
hemû girtiyan be.” Seroka 
TUHAD-DERê pirsgirêkên li girtî- 
gehan wiha rêz kirin: “Xwarin û 
vexwarina kêm, odeyên bê hewa, 
dermankirina ne cîddî û prensî- 
bên doktorên xwediyê sonda Hi- 
pokrat. Ev doktor, eger destên 
kesê girtî bi kelepçe bin, wan der- 
man nakin. Lê li gor yasayan girtî 
destgirtî tên dermankirin. Hinek 
doktor jî hebên dijî sermayê 
didin nexweşên pençeşêrê.” 

Seroka TUHAD-DERê jî got ji 
bo KU girtîyên nexweş bên der- 
mankirin, pêdiviya wan bi rapo- 


rekÊ heye ku tê de bê nivîsan- 
din, “Ev kes nabe di girtîgehê de 
bimîne” û got ev rapor jî divê ji 
aliyê Saziya Tipa Dadî bê dayîn, 
lê got: Ev sazî bi navê huqûqî û 
tibbî li nexweşan mêze nake, si- 
yasî û îdeolojîk nêzîk dibe û ra- 
poran nade wan. 

"Wijdanê rayedaran tine, 
dilêwanjî kevire" 

Yasemîn Karadag di 28ê 
Adarê de li Stenbolê ji Girtîgeha 
Bakirkoyê Ya Jinan ji ber nex- 
weşiya xwe hate berdan. Kara- 
dag dide zanîn ku heta girtî 
neyên ber mirinê nayên berdan 
û axaftina xwe wiha dom kir: 
“Ligel gurçikek min tine ye, gur- 
çika man a din jî tenê ji sedî 20 
kar dike, berê carekê mêjiyê 
min xwîn girtibû û tansiyona 
min bilind e û bi sedan raporên 
min hebûn, dadgehan bawerî bi 
min nedikirin. Ji ber estiyê min 
dihelin, bejna min ji 1.60 cm 
daket heta 1.53 cm, kîloyên min 
jî daketin heta 40î. Lê dilê raye- 
daran kevir e, bê wijdan in.” 





















Kurdistan 


Dr. Burhan Xeliyûn, serokê Encûmena 
Niştimanî ya Sûrî: 

Tiştek tine bi navê 
"Kurdistana Sûriyê" 

E ncûmena Niştimanî 
ya Sûrî mezintirîn 
hêza opozîsyonê ya 
sûrî ye. Destpêka 
Nîsanê ew li Sten- 
bolê ji aliyê bêtirî 70 dewletan ve 
wek nûnera gelê sûrî hat pejiran- 
din. Heta niha Encûmena Nişti- 
manî ya Kurdî (ENKS) nebûye 
endama Encûmena Niştimanî ya 
Sûrî. Herdu aliyan du caran li 
Hewlêrê bi serpiriştiya seroka- 
tiya Herêma Kurdistanê li ser tev- 
lêbûna tevgera siyasî ya kurdî di 
Encûmena Sûrî de guftûgo kir, lê 
heta niha guftûgoyên wan bê 
encam mane. Di yekemîn hevpey- 
vîna xwe de bi alaveke ragihan- 
dinê ya kurdî re, Dr. Burhan 
Xeliyûn, serokê Encûmena Nişti- 
manî ya Sûrî, li ser helwesta Kur- 
dan diaxive û çareseriyên xwe ji 
bo pirsa kurdî li Sûriyê pêşkêş 
dike. Xeliyûn ji Parîsê bi rêya te- 
lefonê bi Rûdawê re axivî. 

Rûdaw: Encûmena Niştimanî ya 
Kurdî li Sûriyê doza mafê çareni- 
vîsê ji bo gelê Kurd li Sûriyê dike. 
Ango çarseriyek bêtir nêzîkî fe- 
deralî û nimûneya Kurdistana 
îraqê. Hûn li ser vê çareseriyê çi 
dibêjin? 

Burhan Xeliyûn: Ji dema ku me 
destbi damezirandina Encûmena 
Niştimanî ya Sûrî kir û me bi gel- 
Lek partî, kom û kesayetiyên Kurd 
re da û stend, li ser meseleya fe- 
deraliyê qet nîqaş nehat kirin. Ev 
dibînin ku rewşa Sûriyê cuda ye ji 
ya îraqê. Herweha di hevbendi- 
yên di deh salên dawî de ku Kurd 
tê de beşdar bûn, ev yek ne xalek 
nîqaşê bû. Wek 
mînak, di Daxu- 
yaniya Şamê de 
| ev babet neke- 
tiye rojevê û 
Kurdan jî 
doza nî- 
qaşek li 



nekiriye. Kurdan tim doza peji- 
randina mafên neteweyî yên gelê 
Kurd dikir û ku ew netweyeke 
cuda ye ji neteweyên din di hun- 
dirê Sûriyê de. Mafê Kurdan ê 
wekheviyê heye. Di dehên salên 
borî de siyaseta "temîz î iqsaaki- 
rinê" li ser Kurdan hatiye pêkanîn. 
Zulmeke mezin li Kurdan hatiye 
kirin. Partiyên sûrî vê yekê qebûl 
dikin û pêbend in bi vegerandina 
mafan ji xwediyên wan re. Ev zilm 
beşek bingehîne ji pirsa kurdî. 
Xala duyem ku partiyên siyasî yên 
sûrî û tevgerên demokratiyê dipe- 
jirînin, nasna- meya neteweyî ya 
kurdî û mafê serbilindbiya bi vê 
nasnameyê ye. Ez dibêjim ku divê 
dewleta Sûrî û desthilata siyasî rê 
û mercên ji bo parastina vê nas- 
nameyê peyda bike. Herweha 
divê mafê fêrbûna zimanê kurdî û 
pêşxistina edeb û çanda kurdî bê 
misoger kirin, wek çandeke 
duyem li Sûriyê. Xala sêyem jî li 
ser mafên girêdayî bi sîstema ne 
navendî ya îdarî ve ye. Berevajî 
sîstema rêjîma îro, ku sîstemeke 
navendî ya dijwar e, emê sîste- 
meke ne navendî pêk bînin. Di vê 
sîstemê de encûmenên parêzge 
han û yên bajaran li Sûriyê wi 
bibin xwedî desthilatên mezin, da 
ku bikaribin beşek mezin ji dest- 
hilata herêmî bi dest bixin. Sîste- 
meke demokratî ya rast li Sûriyê 
wekheviya tevaya welatiyan mi- 
soger dike. 


Hûn sîstema otonomiyê ji bo 
gelê Kurd napejirînin? 

Li Sûriyê ti herêm tune ne ku 
nişteciyên wê sed ji sedî Kurd in. 
Em behsa xweîdarekirina herê- 
man dikin. Desthilata îdarî ya he- 
rêman rê dide her kesî ku bibe 
desthilatdar, çi Kurd bin an ne 
Kurd bin. Wek nimûne, nabe ku 
em li herêmeke wek Cezîrê sîste- 
mekê dirûst bikin ku rê li ber 
kesên ne Kurd digire ku beşdar 
bibin. Nabe ku em zilmekê bi zil- 
meke nû tine bikin. 


Eger ne di warê siyasî de be jî, 
hûn di warê coxrafî de têgeha 
"Kurdistana Sûriyê" qebûl dikin? 

Na. Tiştek tine bi navê "Kurdis- 
tana Sûriyê". Ev veguhestina ni- 
mûneya îraqê ye. Li Sûriyê 
herêmek heye ku pirraniya 
nişteciyên wê Kurd in; li 
hin bajaran Kurd pirra- 
niya mezin pêk tînin. 
Lê ti herêmeke bi 
navê "Kurdistan" 
\ tine, ev herêm Sûrî 
( j! ye. Herweha em na- 


Em otonomiyê qebûl 
nakin û li Sûriyê ti 
herêmektuneku 
nişteciyên wê 100% 
Kurd bin 

Ti dewlet û partî tine 
ku sefqê çareseriya 
wan ji bo pirsa kurdî 
li Suriyejiyeme bi- 
lindtir be 

Divê partiyên kurdî li 
Sûriyê ji îloziyona fe- 
deraliyê dûr bikevin 

‘Si 

Tiştê serekeîro rû- 
§ xandina rêjîmê ye, 
ne dabeşkirina dew- 
letê ye 


Şoreşa niha li 
Sûriyê bi taybetî 
şoreşa Kurdan e 

Ta niha helwesta 
PKKbêtir lîkî 
rejime ye 



bêjin ku herêmek bi navê "Lazi- 
qistan" heye [mebesta wî parêz- 
geha Laziqiyê ye, Rûdaw]. Ne tenê 
li Cizîrê Kurd hene, herweha li 
Şamê Kurd hene, ku hejmara wan 
gellekî giring e. Li Helebê û Efrînê 
jî Kurd hene. Ango Kurd li her de- 
verê hene. Ev têgeha ku niha 
behsa wê tê kirin, di dîrokê de 
behsa wê nehatiye kirin, di edebi- 
yatên kurdî de jî behsa wê neha- 
tiye kirin. Ev tevde veguhestineke 
ji nimûneya îraqî ji bo Sûriyê. Dî- 
tina partiyên kurdî bi rastiyên li 
Sûriyê re li hev nakin. Dîroka Kur- 
dan berî desthilatdariya Baas ne 
wek di dema Baas de bû. Ew pêk- 
hatiyeke bingehîn bûn di dewletê 
de û di hemû waran de hevkarên 


avakirina dewleta sûrî ya nû bûn. 
Kurd ne di gêto ["ghetto" ji wan 
taxên bajaran re dihatin gotin, ku 
berê Cihû mecbûr dibûn lê bijîn, 
Rûdaw] de dijîn û ne cûda ne ji 
welatiyên din. Ev his di dema 
Baas de çêbûye. Ji ber ku bi rastî 
jî Baas siyaseta temîzkirin û iqsaîî 
li hember Kurdan pêk aniye. Lê ev 
ne dîroka rast a Sûriyê ye. Di dî- 
roka rast a Sûriyê de cîhekî mezin 
ê Kurdan heye, di jiyana siyasî, 
aborî û çandî de. Ew vî tiştî diza- 
nin. Ez hêvî dikim ku Kurd xwe bi 
vê bîranînê bigirin, ji ber ku ew 
hingî hevkarên rast di avakirina 
dewletê de bûn. Nabe ku ew bi 
îloziyona federaliyê bigirin, ji ber 
ku ew ti sûdê nagihîne kesî, ewê 
bêtir bibe sedema şaştêgihiştinê 
ji cem aliyê din û ewê Kurdan 
bêtir ezil bike. Ewê herweha 
nîşan bide ku Kurd cudabûnê ji 
Sûriyê dixwazin û em dizanin ku 
ev ne rast e. Ji bo çi gurkirina şekê 
li cem aliyên din? Partiyên siyasî 
ku van projeyan dixin rojevê, xiz- 
meta berjewendiyên gelê Kurd li 
Sûriyê nakin. 

Berî çend mehan hûn di şandeke 
Encûmena Sûrî de bi serdaneke 
nehênî de hatibûn Hewlêrê. 
Hingî serokê Herêma Kurdis- 
tanê Mesûd Barzanî çi ji we 
xwest û we çi ji Herêma Kurdis- 
tanê xwest? 

Di navbera me de wekheviya 
nerînan hebû. Hingî me got ku di 
bernameyan de sê xal hene: 1. 
wekheviya temamî; rakirina 
zilmê û tawîdkirina Kurdan; 2. 
misogerkirina mafên çandî û ne- 
teweyî yên gelê Kurd; ango nas- 
nameya neteweyî û mafê wan ji 
bo fêrbûna zimanê kurdî û alîkarî 
ji bo pêşxistina çand û edeba 
kurdî li Sûriyê; 3. sîstema ne na- 
vendî ya îdarî li tevaya herêmên 
sûrî, di nav wan de herêm û baja- 
rên ku pirraniya nişteciyên wê 
Kurd in. Hingî serok Barzanî got 
ku ligel nerîna me ye û wî projeya 
me wek "dadmend" bi nav kir. Wî 
herweha got ku ti sedem tine ku 
ezmûna îraqê li ser Sûriyê bê te- 
biqandin. Berî hingî me li Romayê 
jî li ser van herdu xalan bi wan re 
guftûgo kiribû. Em li ser vî esasî 
çûn Hewlêrê. Bi germî pêşwaziya 
me hat kirin û di navbera me de 
lihevhatineke temamî li ser hersê 
xalên jorîn de hebû. Li ser vî esasî 
em çûn û diviyabû Encûmena 
Kurdî tevlî me bibe. Li ser vî esasî 
berpirsê Encûmena Kurdî Ebdil- 
hekîm Beşar bi me re hat Konfe- 
rensa Dostên Gelê Sûrî li Tûnisê. 
Hingî wî teserûf dikir mîna ku en- 


m 


damek di Komîteya Bicîkirinê ya 
Encûmena Sûrî de bû. Ew di kon- 
greyê de li aliyê min ê çepê rûdi- 
nişt û li ser vî esasî me bi hevre 
kombûn ligel wezîrên derve yên 
çend dewletan pêk anîn, di nav 
wan de hevdîtina bi Hillary Clin- 
ton re. Guhertina helwesta birêz 
Mesûd Barzanî ya niha fêm 
nakim. Wî di rojnameya el-Hayat 
de got ku heta mafên gelê Kurd li 
Sûriyê neyên pejirandin, partiyên 
kurdî tevlî Encûmena Sûrî nabin. 
Heta niha birêz Barzanî bi me re 
li ser van mafan neaxiviye, em ni- 
zanin ew behsa çi dike. Eger me- 
sele ew be ku em vegerin mesela 
federaliyê, hingî em dibêjin ku ev 
mesele niha qet ne di rojevê de 
ye, ne ya me û ne jî ya beşên din 
ên opozîsyona sûrî. Ne ji mafê me 
ye em biryara federaliyê bidin, ji 
ber ku hingî em mafên gelê sûrî 
binpê dikin. Tenê parlementoya 
nû ya hilbijartî dikare biryarê li 
ser pirseke bi vî rengî bistîne. Em 
ne nûnerên gelê sûrî ne, em nû- 
nerên viyana wî ya ji bo rizgariya 
ji rêjîma niha ne. Em nikarin vi- 
yana pêşerojê ya gelê sûrî li ser 
pêşeroja Sûriyê musadere bikin. 
Di pêşerojê de partiyên kurdî li 
Sûriyê dibin xwedî maf ku doza 
hertiştî bikin ku ew dixwazin. Di 
danûstandina bi ciwanên sûrî re 
gesteke kûr bi min re çêdibe ku 
ew dixwazin bi hevre nasnameya 
xwe ya sûrî nas bikin. Berî ku ew 
Tirkî, Îraqî yan Kurd bin, ew Sûrî 
ne. Gerek niha qet behsa mese- 
leya federalî û otonomiyê neyê 
kirin. Di nerîna min de beşdar- 
bûna berfireh a Kurdan di şoreşê 
de û tensîqa wan bi komên din ên 
opozîsyonê re wê dahatûya wan 
xurtir bike. Dema mesele tê ser 
mafên wan û rola wan di Sûriyê 
de wê xurtir bibe, ne tenê li herê- 
mên ku ew di pirraniyê de ne, lê 
herweha li tevaya Sûriyê. 

Gelo rûxandina rêjîmê bêyî beş- 
darbûna tevgera siyasî ya kurdî 
gengaz e? 

Ez pirsê wekî din dikim: Gelo 
Kurd wê qebûl bikim ku rêjîm 
bêyî beşdarbûna wan bê rûxan- 
din? Ma gelo gelê Kurd niha di şo- 
reşê de ne beşdar e? Gelo 
helwesta partiyên kurdî beram- 
ber opozîsyonê wê biryarê li ser 
beşdarbûna ciwanên Kurd di şo- 
reşê de bide? Ciwanên Kurd ji 
roja pêşî de di nav şoreşê de ne. 
Rola wan di pêxistina agirê şo- 
reşê de gellekî mezin bû, hîn berî 
ku şoreş dest pê bike. Ew qet ni- 
karin dûrî şoreşê bimînin, hel- 
westa partiyan çi jî be. Baweriya 

700 xort û 130 malbat di kampê de dijîn 


Ebdilla Nihêlî / 
Silêmanê Alîxan 


K oçkirina Kurdan ji 
Rojavayê Kurdis- 
tanê berbi Başûrê 
Kurdistanê ji tirsa 
rejîmê û ji bêkariya 
li Sûriyê didome. Li gor amarên 
dawî heta niha 700 xort û 130 
malbatan berê xwe dane herdu 
kempên Muqblê û Dumîz li Pa- 
rêzgeha Duhokê. 

Mihemed Selîm (20) ti rêyek jê 
re nemaye ji bilî reva bi qaçaxî bo 
Herêma Kurdistanê. Mihemed di 
nava artêşa Sûriyê de leşker bû, li 
bajarê Humsê ku yeke ji bajarên 
xwepîşandan û rûbirûnên nav- 
bera leşkerên Sûriyê ye nêzîkî 15 
mehan şofêrê generalekî bû. 


min bi xortên gelê Kurd gellekî 
mezin e. Hevalên wan di nav 
wan de ji yên Ereb pirrtir in. Ev 
şoreş ne tenê ya Ereban e, ew ya 
Kurdan û Aşûriyan û yên din e. 
Ew bi taybetî ya Kurdan e, ji ber 
ku ew in ên ku herî bêtir hatine 
çewisandin. 

Hûn helwesta partiyên Herêma 
Kurdistanê û PKKê li hemberî 
rêjîma Sûriyê çawa dinirxînin? 

Heta niha diyar e ku helwestên 
PKKê bêtir nêzîkî rêjîmê ne. Ez 
bawer im ku partiyên Herêma 
Kurdistanê bi şoreşê re ne; ti 
sedem tine ku ew ne ligel bin. Em 
dizanin ku di nav partiya Ocalan 
de hin teyar hene hîna xeta xwe 
bi rêjîmê re qut nekiriye. 


Wek rewşenbîrekî, hûn ji dest- 
hilatdariya îslamiyan di Sûriya 
nû de natirsî? 

Rêjîma Sûriyê vê metirisiya ji 
îslamiyan belav dike. Di şoreşa 
Sûriyê de dora 80 ji sedî ji kesên 
ku dadikevin kolanan, ti girê- 
dana wan bi partiyên siyasî re 
tine ye, ne bi Biraderên Misil- 
man re, ne jî bi yên din re. Ev 
îdîayên ku tên belav kirin, beşek 
in ji şerê li dijî şoreşê ye. Di Ko- 
mîteya Bicîkirinê ya Encûmena 
Sûrî de jî tenê du endamên Bira- 
derên Misilman hene, ji 12 en- 
daman. Rêjîm û kesên ku 
beşdarî şoreşê nabin, van îdîa- 
yan belav dikin. Mubalexeyeke 
mezin di vê metirsiyê de heye. 
Sûrî ne Misir û dewletên din e. 


Ti xetera hikûmeteke îslamî tine. 

Çi garantî hene ku nîzama nû 
wê nîzameke demokrat a il- 
manî be? 

Nîqaş ji vê yekê re ne gerek e. 
Ne ji ber ku ez dibêjim, lê ji ber 
ku gelê sûrî nîzameke wisa dix- 
waze. Gelê sûrî nîzameke afga- 
nistanî ya îslamî qebûl nake, 
ango nîzameke ku dîtina xwe li 
ser xelkê ferz bike. Xelk hatine 
kuştin û xwe kirine cangorî ji bo 
azadiyê: azadiya bîrûboçûnê, 
azadiya hilbijartinê. Mirovê ku 
azadiyên wî ne misoger bin, ew 
dibe kole. Ti tevgereke olî nikare 
xwe ser gelê sûrî ferz bike. 
Encûmena Niştimanî ya Kurdî 
niha li hêviya Kongreya Dostên 


Gelê Sûrî li Parîsê ye ku li wir 
xwestekên wê bi cîh bibin. 

Eger ew meseleyê ber bi dawi- 
yeke dijwar û rewşeke ne maqûl 
ve bajon, hingî ew ziyanê digihî- 
nin gelê Kurd û herweha gelê 
sûrî. Ew hingî nîşan didin ku ew 
dixwazin Sûriyê perçe bikin an jî 
yekîtiya Sûriyê qels bikin. Ev ne 
ji berjewendiya Kurdan e. Ji bilî 
wan herdu xalên ku min li jor 
behsa wan kir, wê tiştek din tine 
be. Me ev li Hewlêrê got û emê li 
Parîsê jî bêjin. Divê em têgihiş- 
tina yekîtiya gelê sûrî xurt bikin. 
Axaftina niha li ser federaliyê şo- 
reşê qels dike û gelê sûrî perçe 
dike û ev ji berjewendiya rêjîmê 
ye. Tiştê sereke îro rûxandina rê- 
jîmê ye, ne dabeşkirina dewletê 


ye. Eger em berî rûxandina rê- 
jîmê bi dabeşkirina dewletê 
mijûl bibin, hingî em di heqê 
xwe de wek Kurd û Ereb û Sûrî 
şaş dibin. 

Tevgera siyasî ya kurdî dibêje 
ku bandora Tirkiyeyê li ser hel- 
westa we ya li hember pirsa 
kurdî li Sûriyê heye. Hûn çi di- 
bêjin? 

Ev ne rast e. Ji xwe gellekî zeh- 
met e ku Tirkiye ji çareseriya me 
ji bo pirsa kurdî li Sûriyê razî be. 
Ti dewlet yan ti partî tine ku 
seqfê çareseriyên wan ji bo pirsa 
kurdî li Sûriyê ji yê Encûmena 
Niştimanî ya Sûrî bilindtir be. 

Hevpeyvîn: Sîrwan H. Berko 


Leşkerekî Kurd: 16 rojan 
îşkence bi min kirin 

Mihemed dibêje ew yekane leş- 
kerê Kurd bû di nava wê taburê 
de, loma her cara ku bo bînvedanê 
diçû mal, piştî vegerê lêkolîn ligel 
wî dikirin. Cara dawî bi beşdarîki- 
rina xwepîşandanên dijî rejîma 
Beşar Esed ew tometbar kirin: "Ez 
ji bînvedanê vegeriyam û wan ez 
binçav kirim. Ez bi kelemceyan 
birim zîndana Helebê, 16 rojan li 
wir zîndan kirim û rojane 3 caran 
îşkence bi min dikirin." 

Lêborîna giştî ya Beşar Esed, 
Mihemed Selîm azad kir, wî jî 
piştî azadbûnê bi qeçax xwe gi- 
hand Herêma Kurdistanê. Ne 
tenê çîroka Mihemed wiha ye di 
nava artêşa Sûriyê de, lê çîroka 
bêtiriya leşkerên Kurd dişibe çî- 
roka Mihemed. 

Leşkerên Kurd ên di nava ar- 
têşa Beşar Esed de niha du rê li 
ber wan hene: xwegorîkirin bo 
mayîna rejîma Beşar Esed ku nas- 
nameya Kurdan û mafên wan 
nasnake, yan revîna ji leşkeriyê. 

Li gor yasayên leşkeriya vî we- 
latî, leşker dikare di mawê me- 
hekê de 8 rojan destûra 
bînvedanê bistîne, lê Mihemed 
dibêje bînvedan nebû, pêwîst bû 
em bi pare destûrê bigirin. "Me 
bo her bînvedanekê 100 Dolar 


Penaberên Rojavayê Kurdistanê 
li Dihokê zêde dibin 


didan, herwiha kirêya hatin û çû- 
yînê jî ser me bû.” 

Bêtiriya ev xortên Kurdên ku ji 
Sûriyê reviyane Herêma Kurdis- 
tanê, piştî ku eşkere bûn beşdarî 
xwepîşandanan kirine, ew ji aliyê 
saziyên ewlehî û leşkeriyên Sû- 
riyê hatine daxwaz kirin. 

Penaberek: Jiyana me 
gellek nexweş e 

Tê gotin ku rewşa Rojavayê 
Kurdistanê ji bajarên din ên Sû- 
riyê aramtir e, herwiha dibêjin 
gellek ji van kesên ji Rojavayê 
Kurdistanê reviyane bo kar ha- 
tine, lê Bavê Gulistan ev gotin ret- 
kirin û got, "rewşa Sûriyê tenê bo 
Baasiyan aram e, lê em hertim 
tên kuştin û xelkê me wenda 


dibin. Bo mînak ev du sal in bira- 
yekî min hatiye girtin û heta niha 
wenda ye.”Lazim Dêrkî (23) ku 
ligel çend xortên din ên Rojavayê 
Kurdistanê di nava mizgefteke 
kevin a Dumîz de dijîn, dibêje "ji- 
yana me gellek nexweş e, tuwa- 
leta me tune, em ava pîs 
vedixwen, li vir razana me jî tune, 
em hemû ser erdê dirazên, lê 
xwarineke baş didin me.” 

avê Ciger: Hikûmeta Kurdis- 
tanê me birçî nahêle 

Hevalekî Lazim ku li kêleka wî 
rawestiyabû, axaftinên wî qut- 
dike û dibêje "em poşman in ku 
hatine Herêma Kurdistanê, heta 
niha alîkariya me nekirine, ev 35 
roj in min xwe neşûştiye, ji ber av 


tune.” Lê Bavê Ciger (45) ku ew jî 
yek ji van penaberan e, dibêje 
"Hikûmeta Herêma Kurdistanê 
gellek tişt ji me re pêkanîne, ne- 
hiştiye em birçî bibin û ewlehiya 
me jî parastiye. 

Lazim Dêrkî: Em poşman 
in ku hatine Kurdistanê 

Li gor axaftina Lazim van du 
xortan xwediyê vê şîrketê gilî ki- 
rine, lê xwediyê şîrketekê gef li 
wan kiribû ku eger ew gilîna- 
meya xwe paşde nekşînin ewê 
wan bikuje, loma ew neçar mane 
paşde bikşînin. Lazim got "em 
poşman in ku hatine Kurdistanê. 
Em dixwazin vegerin û li ser xaka 
xwe bimirin. Ereb dijminê Kur- 
dan e, lê hê jî baştir in.” 


Li gor amarên Rêveberiya Koç û 
Koçberên Parêzgeha Duhokê heta 
niha 700 xort û 120 malbat ji Ro- 
javayê Kurdistanê bi rêyên neya- 
sayî hatine Herêma Kurdistanê. 

Rêveberê Koç û Koçberan li Du- 
hokê, Mihemed Ebdilla Hemo bo 
Rûdaw got heftiya borî wan li Ba- 
kûrê Duhokê li devera Dumîz 
kempek bo penaberên Rojavayê 
Kurdistanê vekirine, 70 kon da- 
nîne ku cihê 34 malbat û 300 
xorta tê de heye. 

Dema Rûdaw serdana kempa 
Dumîz kir, komîteyeke Serokatiya 
Şaredariya Duhokê li wir bû. Vê 
komîteyê ragihand ku ew dixwa- 
zin tuwalêt û serşûyan bo kampê 
ava bikin û hêlên ava xwarinê jî 
bikşînin kampê. 


Wêne: Rûdaw 

Zekî Ozmen 


L i Almanyayê ji 
restorantê li 
ser otobanan 
bigirin heta li 
bîraxane û li 
dikanên done- 
ran mirov 
pêrgî otomatîkên qumarê tê. Li 
seranserê Almanyayê bi giştî der- 
dora 250 hezar otomatîkên qu- 
marê di van cîhan de hatine 
bicîhkirin. Lîstika otomatîkên qu- 
marê ji bo bi sedhezaran kesan 
bûye nexweşiya pêgirî û êdî nika- 
rin dest jê berdin. Li gor daneyên 
lêkolînek berfireh a Zanîngeha 
Hohenheim li Almanyayê, salê bi 
27 milyar Euro bi tîrûpişkê û qu- 
marê tê lîstin. Ji vê mîqtarê jî sa- 
lane derdora 7 milyar Euro bi 
rêya otomotîkên qumarê têne lîs- 
tin. Li gor pisporan sedemên lîs- 
tik û dûre pêgiriya qumarê gellek 
in; xeyala dewlemendbûna zû, 
reva ji pirsgirêkên xwe û tenêma- 
yîn hinek ji sedemên bingehîn ên 
ku mirov bi otomatîkên qumarê 
dilîzin e. 

Ji van kesên ku dilîzin û bûne 
nexweşên pêgir ên qumarê, çiqas 
biyanî û bi taybetî çiqas Kurdên li 
vî welatî dijîn ne nayê zanîn lê 
belê hejmarek berbiçav ya Kur- 
dan heye. Xwegihandin û bi tay- 
betî axaftina bi kesên di 
qumarxaneyan de kar dikin û 
hem jî kesên dilîzin ne hêsan e. 
Gellekan rasterast digotin ku ew 
naxwazin û gellakan jî sedemê 
nepejirandina hevpeyvînan diyar 
dikirin û digotin ji tirsa ku malbat 
û derdora wan bi vê nexweşiya 
wan a pêgir bibihîsin ew naxwa- 
zin biaxivin. Yên ku hevpeyvîn bi 
me re pejirandin jî, bi şertê em 
naveroka hevpeyvînê ji derûdora 
wan re nebêjin û navên wan ê 
rast nenivîsin. 

"Malbata min ji 
ber qumarê felişî" 

Babek Merîzade di eslê xwe 
îranî ye û di qumarxeneyeke 24 
saetan vekirî de kar dike. Ew di- 
beje ku ew bi xwe j i nex- 

weşekî pêgir ê qumarê bû û ev 
yek bû sedem ku hevjîna wî dev 
jê berde: "Piştî wê yekê min fêm 
kir ku ev otomatîk malxerabker 
in. Min dev jê berda, beyî ku tera- 
piyekî bibînim. Min li sê cîhên 
cuda kar dikir û dinyayek pere di- 
ketin destê min lê ew tehb û pe- 
reyên min hemû diketin 
otomatîkên qumarê." Babek Me- 
rîzade ev çar sal in ku li qumarxa- 
neyekê kar dike û dibêje sedemê 
karkirina wî ya li vî cîhî elaqe bi 
rabirdûya wî re nîne û bi awayekî 
tesadûfî ketiye vî karî. 

Li gor dîtina Merîzade, kesên 
ku qumarê dilîzin "piranî kesên 
betal in û yên kar dikin jî bi giranî 
dawiya heftiyan û şev tên. Gellek 
hene sibeyan zû têne vir û ji vir 
diçin kar. Li hemû qumarxaneyên 
min dîtî de yên pereyan tavêjin 
otomatîkan ji nîvî bêtir biyanî ne 
û di nava biyaniyan de jî bi pir- 
ranî Kurd û Tirk in. Kurdên dilîzin 
hemû kesên wekî penaber hatine 
vir û Tirk jî yên berê ji bo kar ha- 
tine vir û nifşên wan ên nû ne. Ez 


gellekan nas dikim ku li welatên 
xwe çalakgerên siyasî bûn, di gir- 
tîgehan de mane lê belê têne vir, 
saziyên civakî yên ew herin nîn 
in, li vir dialiqin û dilîzin." Babek 
Merîzade ku bi salan e wan der- 
doran nas dike, dibêje ku kesên bi 
otomatîkên qumarê dilîzin bi tay- 
betî kesên bêderdor in û têkiliyên 
wan yên civakî qels in. Li ser 
pirsa ka sînordayîneke lîstikê ji 
bo mişteriyên wî heye an na, ew 
vê bersivê dide: "Pirraniya mişte- 
riyan bi deh Euroyan jî û bi 500 
Euroyî jî werin, hemûyî berdidin 
otomatîkan û diçin malên xwe. 
Heta serê mehê jî bê pere dimînin 
û ji bo debara xwe ya heta serê 
mehê jî pereyan deyn dikin." 

Derewan li malbatên 
xwe dikin 

Merîzade dibeje heta niha ew 
nebûye şahid ku jina mêrekî Kurd 
an Tirk hatibe qumarxaneyê û zi- 
lamê xwe ji wir derxistibe, "se- 
demê vê jî ez bawer dikim 
meseleya çandî ye. Ez carnan 
bûme şahid ku bi zexta malbatan 
hinek kesan dest ji lîstinê ber- 
daye lê belê piştî demekê pirra- 
niya wan dîsa dest pê kirin." 
Merîzade dibêje ku biyanî naçin 
terapiyê jî, ji ber malbatên wan 
nizanin ku ew dilîzin: "Derewan 
ji malbatên xwe re li ser deynda- 
riya xwe dikin. Ew naxwazin 
herin tedawiyê û malbatên wan 
pê bihisin." Bi dîtina wî tenê çare- 
serî ji bo van kesan ew e ku cîhên 
civakî yên hevdîtinan hebin ku tê- 
kilî li wir were danîn û ne ji bêhn- 
tengiyê herin qumarxaneyan: 
"Saziyên civakî yên Almanan 
hene lê belê biyanî naçin wan 
deran û ji aliyên din ve Alman jî 
naxwazin ew beşdarî wan bibin." 

Kêmkes devji 
qumarê berdidin 

Evdîn Demir jî Kurdekî ji Bakur 
e û li heman cîhîkar dike û 25 salî 
ye. Ew jî dibêjê ku hejmara Kur- 
dên bi qumarê dilîzin gellekî bi- 
lind e û Kurdên ji hemû parçeyên 
Kurdistanê mirov dikare di qu- 
marxaneyan de bibîne: "Ji yên bi 
malbat bigirin, heta ciwan û pîr 


tên. Wekî vîrosekî ye û kî ev vîros 
li xwe alandibe, êdî zehmet e ku 
jê vebe. Yên têne vir pirranî bi- 
yanî ne, gellekên wan temenê 
wan kêmî 18 salî ye. Digel ku qe- 
dexe ye jî, ew bi rêbazên cure dik- 
evin hundirê qumarxaneyan." 

Evdîn Demir jî li gor tecrûbeya 
xwe sedemên hatina qumarxane- 
yan wisa bi lêv dike: "Ciwan ji ber 
tenêbûn û bêhntengiyê tên, yên 
navser gellek ji wan dixwazin bi 
rêya lîstika li qumarxaneyan xe- 
yalên xwe yên dewlemendbûnê 
pêk bînin û wisa dikevin nav lîs- 
tinê. Yên pîr jî wextê wan pirr e û 
bi vî awayî têne vir. Pirraniya wan 
carekê çend qetî pereyên ku avê- 
tina otomatîkê qezenc kirine û ev 
yek êdî dibe berdewamiya ben- 
dewariya heman encamê. Ez 
bûme şahid ku jin an malbat ha- 
tine mêr û zarokên xwe ji vir de- 
ranîne.Gellek tên vê derê, 
dixwazin bêhna xwe fireh an hi- 
nekan bibînin lê li vir dimînin û 
dest bi lîstika otomatîkên qumarê 
dikin. Gellek kêm kes dest jê ber- 
didin. Ez du kesên dest jê berdayî 
nas dikim; yekî dîsa piştî du salan 
destpêkir lê yê din karîbû xwe." 

Evdîn Demir bi xwe jî dilîze: "Di 
dema kar de leyîstin jixwe qe- 
dexe ye. Lê dema ez bi tenê bim 
ez xwe nagirim. Dema bi şev ez 
tenê li vir bim, car caran ez jî dilî- 
zim. Tu 10 Euroyan tavêjiyê û 
winda dikî. Tu dibêjî ka ez pere- 
yên min winda kirî derînim, tu 
hew dibînî ku te heqdestê xwe 
hemû avêtiye otomatîkê." 


Bilaji bodeqîqe- 
yekêjlkeseklingê 
xwe navêje nava 
qumarxaneyan. 


"Ku bavê min bizane, 
ew ê min bikuje" 

Menduh Kaya ciwaneke ku li 
gor gotina wî ew ji şanzdeh saliya 
xwe û pê de pereyan tavêje oto- 
matîkên qumarê. Ew dibêje ku 
digel qedexeya ketina qumarxa- 
neyan ji bo kesên jêr 18 salî, bo 
wî ne pirsgirêk bû ji 16 saliya xwe 
û pê de bikeve qumarxaneyan: 
"Cara yekem, dema min dest pê 
kir, hevalek li wir bû û ez çûm 
cem wî û wî dilîst. Min jî wisa 
dest pê kir. Armanca min herdem 
ew e ku pereyên zêde bistînim. Ez 
her roj dilîzim û kar jî nakim. Pe- 
reyên min carnan heta serê mehê 
têra min dikin lê carnan jî têra 
min nakin. Lê ez xwe deyndar 
nakim. Dizanim ku eger ez pere- 
yan deyn bikim, ez ê bi wan jî bi- 
lîzim." Menduh dibêje ku ti caran 


fikra terapîkirinê di serê wî re 
derbas nebûye û malbata wî jî 
heta niha nizane ku ew bi qumarê 
dilîze: "Ku bavê min bizane, ew ê 
min bikuje. Ku pê bihisin jî, ezê 
hêncetekê bînim..." Menduh Kaya 
dibêje ku wî heta niha carekê du 
hezar Euro ji otomatîkê: "Dema 
ez winda dikim, ez dixwazim oto- 
matîkê bişkînim. Çiqas ez tême vê 
derê, ez têm ku pereyên cara din 
min winda kirine derînim." 

Ez dixwazim vegerim welêt 

Mehmûd Benlî jî Kurdekî din ê 
ku hem bi qaçaxî kar dike û hem jî 
her roj li qumarxaneyan e. Ew jî 
wekî gellek Kurdên din wekî pena- 
ber hatiye Almanyayê û ji bo jibîr- 
kirina pirsgirêkên xwe ketiye 
xefka qumarxaneyan: "Min dix- 
wast hevjîn û zarokên xwe yên li 
welêt bînim vira lê du caran hatin 
û di rê de şûn de hatin rêkirin. Ji 
wir û pê de kesekî alîkarî neda min 
û ji bêhntengî rojekê ez hatim vê 
derê. Ji hingî ve têm û li vir dilîzim. 
Jixwe ev demek dirêj e êdî min tê- 
kiliya xwe ji malbata xwe ya li 
welêt re jî biriye û li vir jî zêde tê- 
kiliyên min nemane." Li ser pirsa 
ka ev rewşa wî wê heta kengî ber- 
dewam bike, ew vê bersivê dide: 
"Ez jî nizanim. Gellek caran dikevê 
serê min ku ez vegerim welêt û ji 
vê nexweşiyê xelas bibim. Lê ku ez 
herim welêt jî û qurûşek di berîka 
min de nebe, ma kî wê silavê bide 
min?" Mehmûd Benlî dibêje, ji bo 
ku "kesek nekevê vê xefkê, divê bi 
çi niyetê be jî, bila ji bo deqîqeyekê 
jî kesek lingê xwe navêje nava qu- 
marxaneyan." 

Çareserî di dîtina 
terapiyê de ye 

Pispor rewşa tendûristî ya 
kesên ku diçin qumarxaneyan 
wekî nexweşên pêgirî yên patolo- 
jîk bi lêv dikin. Ji bo rizgarbûna ji 
vê nexweşiyê rêbazên cure yên 
terapîdîtinê hene. Li gor agahda- 
riyên Enstîtuya ji boVekolînên Te- 
rapîk (IFT - Institut fur 
Therapieforschung) salane zê- 
deyî 300 hezar kes li vî welatî te- 
dawiya nexweşiyên pêgirî yên 
qumar û tîrûpişkê dibînin. Eger 
hejmara kesên bûne pêgir û serî 
li dezgehên ku tedawiyê dibînin jî 
li ber çavan were girtin, ev hej- 
mar ji milyonekê derbas dibe. 

"Ewropayê nekarî xeyalên 
min ên hunerî bi cîh bîne" 


Azad Kurdî Bruksel 


H — unermendê Kurd 
ê Rojhilatê Kur- 
distanê Erselan 
Codetiyan, ligel ku 
_ li Kurdistanê bê- 
tirî 10 salan stran gotiye û karê 
hunerî kiriye, tevlî ku 5 sal in li 
Ewropayê dijî, wî nekariye berhe- 
mekî jî çêbike. Erselan bo Rû- 
dawê got: "Tiştên ku me li 
Kurdistanê derbarê Ewropayê de 
di ekranên televizyonan de didît, 
tenê di wan ekranan de hebûn û 
bes.” 

Erselan Codetiyan (30) ji mal- 
batek hunerhez û hunermend li 
bajarê Urmiyê ji dayîk bûye. Kalê 
wî û çend dengbêjên navdar ji 
malbata wî derketine, ku heta 
niha jî li deverên Urmiyê tên nas- 
kirin. Brîndar û Arsîn du ji wan 
in. Erselan gava hêj 10 salî bûye, 
di şevbêrkên deverên navçeya 
Somayê de stran gotine û di 16 
saliyê de li tembûrê dixist. Erse- 
lan xwedî dengekî xweş û kurde- 
warî ye. Ew ji sala 2002yê ve 
endamê koma muzîka Navenda 
Çand û Hunerî ya Ehmedê Xanî li 
Urmiyê bû û çendîn konserên 
mezin li bajarên Rojhilatê Kurdis- 
tanê pêşkêş kirine. Di komê de 
çend hunermendê navdar ên he- 
rêmê wek Elî Zendî, Ehmed Lawe 
û Kavûs Mîlanî hebûn. Erselan 
sala 2007ê Kurdistan bi cîh hişt û 
hat Ewropayê. Erselan Codetiyan 
li bajarê Awisturya Viyenayê ji 
Rûdawê re behsa jiyana xwe kir. 

"Diviya me stranên konseran 
wergerandana farisî" 

Bi baweriya Erselan karê mu- 
zîkê li îranê bi giştî pirr lawaz e û 
neheqî li hunermendan hatiye 
kirin: "Ez her car dibêjim ku eger 
malbata hunermendan (muzîk) li 
îranê bindest e, li Kurdistanê 2 
car bindest e. Ti karekî hunerî ku 
bêhna Kurdayetiyê jê bê, li Rojhi- 
latê Kurdistane nikarî bikî. Min bi 
xwe ew yek bi tevahî hîs kiriye. Di 
wan salên ku me di Navenda Çand 
û Hunerê a Ehmedê Xanî de li Ur- 
miyê ew kar dimeşand, heta di 
hundirê odeya ku me pirove dikir 
û haziriya xwe ji bo konseran 
dikir, diviya me hemû stranên 
xwe wergerandana farisî û ew jî 
têr nedikir û diviya wêne û filmên 


me jî tomar bikirana û ji Wezareta 
Ewlekarî û Rewşenbiriyê re bi- 
şandana. Vê yekê bandorek pirr 
xirab li ser moralê me çêdikir.” 

"Tenê muzîka irfanî 
û olî azad e û îmkan hene" 

Li Urmiyê bi sedan hunermend 
hene, lê ne profesyonel kar dikin 
û bê berhem in. Erselan da xuya- 
kirin:” Ji bo berhemên profesyo- 
nel alav û teknîkên profesyonel 
pêwîst in ku li wir tine ne, eger 


hebe jî ne di destê Kurdan de ye. 
Dema hunermend irfanî û olî bis- 
tire, derfet û îmkan hene.” Nav- 
borî rexneyan li tevgerên 
hunermedên Kurd li Urmiye û de- 
verên derdor dike ku giringiya 
pêwîst nadin hunera kurdî: "Em 
neteweyek in ku ziman, çand, kul- 
tûr û muzîka me ewqas dewle- 
mend e ku hewce nake em xwe bi 
muzîka biyaniyan ve hilavîsin.” 

Li gor nerîna Erselan Codetiyan, 


ligel ku muzîk û hunera Kurdî li 
Rojhilatê Kurdistanê di bin san- 
sûrê de derbas dibe, lê roj li pey 
roj rewş baştir dibe. Ew tekez 
dike, eger azadî û derfet hebe, mu- 
zîka kurdî pirr pêş dikeve. Bi ba- 
weriya wî hunermendê ciwan, ji 
ber pirsgirêkên aborî gellek hu- 
nermend nikarin li Rojhilat kaset 
û CDyan belav bikin. Herçiqas gel- 
lek stranên Erselan hene jî, lê nav- 
borî dibêje: "Heta niha derfet 
çênebûye ku bibin berhem. Lê bi 
eşkere bêjim, ji ber înternet û mal- 
perên taybet pirr zehmet e ku 


mirov bi hêsanî û rihetî bikare al- 
bûman çêbike, loma dixwazim klî- 
pan çêbikim.” Navborî dixwaze di 
demek nêzîk de serdana Başûrê 
Kurdistanê bike û bo dawiya salê 
berhemekî nû pêşkêş bike. 

"Xeyalên min ên hunerî 
li Ewropa bi cîh nehatin" 

Erselan Codetiyan ji sala 2007ê 


ve li Awisturyayê dijî, pirsgirêkên 
penaberiyê rê nedanê ku heta 
niha berhemekê jî çêbike. Erselan 
û çend hunermendên din komek 
muzîkê bi navê Zagros ava kirine 
û di şahiyên Newrozê de û di bo- 
neyên partiyan û dawetan de mû- 
zîka xwe pêşkêş dikin. Erselan 
got: "Li Ewropayê xeyalên min ên 
hunerî bi cîh nehatin, lê bê hêvî jî 
nebûme. Bi her awayî be, ez hewl 
didim ku di nav civaka Ewropî de 
nehêlim û xalên xwe yên pozîtî ji 
xwe dûr nekim.” Erselan dibeje ku 
wî tecrûbeyên mezin ji jiyana Ew- 
ropayê standin: "Tiştên ku me ji 
Ewropayê di ekranên televizyo- 
nan da didît, tenê di wan ekranan 
de hebûn û bes. Li vir eger tu bix- 
wazî 2 muzîkjenan bînî ba hev, bi 
rastî pirr zehmetî çêdibin.” 

Bi baweriya Erselan Codetiyan, 
çend sedem hene ku dibin asteng 
li hember pêşketina hunermen- 
dên Kurd li Ewropayê: "Astengi- 
yên herî berçav ev in: kêmasiyên 
aborî, pirsgirêkên jiyana penabe- 
riyê, berdest nebûna arşîva stra- 
nên kurdî û ne xemilandina 
berheman li ser bingeha ziman û 
ramanek xweşik û tevalî. Ji aliyekî 
din jî, partiyên siyasî û sazî jî bi 
mercên hevkariyê piştgiriya hu- 
nermendan dikin.” 


Kurd bo 
parlementoyên 
eyaletan 
berendam in 

Koln (Rûdaw) - Li du eyale- 
tên Almanyayê, li Schleswig-'\ 
Holstein û Nordrhein- 
Westfalenê di meha Gulanê de 
hilbijartinên herêmî yên pêş- 
wext tên li dar xistin. Ji bo hil- 
bijartinan çendîn Kurd jî di 
rêzên pêşîn de berendam in. 

Hilbijartina parlementoya 
herêmî ya Eyaleta Schleswig- 
Holsteinê roja 6ê Gulanê tê 
kirin û keça Kurd Seyran Papo 
di lîsteya Partiya Çep (Die 
Linke) de, di rêza 3. de, cîh di- 
gire. Papo diyar ku eger Par- 
tiya Çep benda ji sedî 5 
derbas bike, ku ew çaverêyî 
vê yekê ne, ewê teqez bê hilbi- 
jartin. 

Li eyaleta Nordrhein-West- 
falenê jî, ku hejmara herî zêde 
ya Kurdên Almanyayê li wir 
dijîn, roja 13ê Gulanê hilbijar- 
tina parlementoya herêmî ya 
pêşpext tê kirin. Ji bo vê hilbi- 
jartinê ji partiyên wek SPD, 
Partiya Keskan û Partiya Çep 
çendîn Kurd namzet in. Di lîs- 
teya Partiya Çep de ji bo par- 
lementoya eyaletê namzetên 
Kurd ev in: Ali Atalan, Hamîde 
Akbayir, Ozlem Alev Demirel, 
Yasîn Kut, Rohat Yildirim û 
Serdar Egît Boztemur. Ji van 
berendaman Alî Atalan, Ha- 
mîde Akbayir û Ozlem Alev 
Demirel berê di parlamentoya 
eyaletê de bûn. Ji SPDê jî Ser- 
dar Yuksel û ji Partiya Keskan 
jî Arîf Onal berendam in ku 
herdu jî di dewra borî de par- 
lementer in. 

Heftiya borî li bajarê Biele- 
feldê, bi armanca piştgiriya bo 
berendaman, civînek hat li dar 
xistin û Alî Atalan û Hamîde 
Akbayir axaftin kirin. Atalan 
daxuyand ku eger ew bên hil- 
bijartin, ewê di hemû 16 eyale- 
tan de ji bo azadî û pêşxistina 
zimanê kurdî bixebitin û got 
"di hilbijartinan de dengê Kur- 
dan li Almanyayê xwediyê po- 
tansiyeleke mezin e. Partiya 
me Die Linke ev rastî dîtiye, 
wê partiyên din jî hêza Kurdan 
bibînin û hewl bidin xwe ku 
ber bi Kurdan ve herin.” 


Parêzer Uzun 

Em li seranserê Almanyayê di xizmeta we de ne 

Ji bo reklam, dîzayn û çapkirinê 
em di xizmeta we de ne. 

Reklama televizyon û rojnameyan, flayer, 
afîş, name, eşyayên xelatan, kovar, 
pirtûk, malperên înternetê, dawetname...htd. 
Bi kurtasî ji bo her pêwîstiyek we 
di aliyê reklam û çapkirinê de... 

Hûn jî xwe bighînin me... 

Hûn jî cihêwaziyê hîs bikin! 

Eger biserkeve di lîgê de dimîne 


Erganîsporê rekora têkçûnê şikand 


Tîmafutbolêya navçeya Amedê Erganîspor hêviya xwe ji lîgê birî û di maçên hefti- 
yên dawî de jî berdewam têkdiçe. Erganîspora ku di Lîga 3. û di Grûba 2.de cih digire 
di maça prestîjê de di saheya xwe de ligel Orhangazisporê leyîst û 5-0 têkçû. Tevî vê 
têkçûnê bû 27 car li pey hev Erganîspor têk diçe. 

Erganîspor di tabelleyê de di rêza herî dawî de cih digire û tenê 14 pûnên wê hene. 

Di hemû sezonê de Erganîspor tenê du car biserketiye û 8 caran wekhev maye. Piştî 
du heftiyan sezon bi dawî dibe û Erganîspor wê ji lîgê bikeve û careke din vegere lîga 
amatoran. Erganîspor di sezona sala borî de performanseke serkeftî nîşan da §u ji 
lîga amatoran derbasî lîga 3. bû. 


» Bo Diyarba- 
kirsporê do- 
pînga beriya 
hnalê. 


D 


iyarbakirspor 
hefta borî di sa- 
heya xwe de Gazi- 
osmanpaşayê têk 
bir û 3 pûanên 
xwe zêde kirin. Vê heftê jî li dep- 
lasmanê ligel dijberê xwe yê jêr, 
Tokatsporê dileyîze: Ji herduyan 
kî biserkeve di lîgê de dimîne. 

Lîga 2.ya Spor Totoyê li Tirki- 
yeyê ber bi dawiyê ve diçe. Hefta 
borî Diyarbakirspor di saheya 
xwe de ji maça ligel Gaziosman- 
paşayê 3 pûan standin û ev jî bû 
moraleke mezin beriya fînala dij- 
war ligel Tokatsporê. Herdu tîm 
di tabelleyê de di rêza jêr de cih 
digirin û encama vê maçê wê 
diyar bike ka kî di lîgê de dimîne 
û kî dadikeve. Beriya vê maça gi- 
rîng tîma Amedê bang li alîgirên 
xwe kir ku piştgirî bidin wan. 

Deplasmana Tokatê: 

Maça qederê 

Roja 15ê Nîsanê li Stenbolê Di- 



Beriya maça ligel Tokatsporê prîm bo hemû kadroya Diyarbakirsporê tê dayîn da ku bi dil û can bileyîzin 


yarbakirspor û Gaziosmanpaşas- 
por leyîstin û heta deqeya 85. 
maç 1-1 dom dikir, lê Diyarba- 
kirspor bi golekê kete pêş û maç 
2-1 bi dawî bû û 3 pûanên xwe 
zêde kirin. Diyarbakir niha 20 
pûanên wê hene, Tokatspor jî 19. 
Kocaelispor 4 û Çorumspor jî 14 
pûanên wan hene ku ji aliyê ma- 
tematîkê ve herdu tîm jî daketine 


lîga jêr. Ji lîgê bi giştî sê tîm dadik- 
evin û tîma sêyem ya dibe Diyar- 
bakirspor yan jî Tokatspor. Bo 
Diyarbakirsporê serkeftin an 
wekhevî, lê ji bo Tokatsporê jî 
herî kêm serkeftin divê. 


Bo leystikvanan prîm, 
bo alîgiran otobus 


Li gor nûçeya malpera Diyarba- 
kirsporê (diyarbakirspor.org) be- 
riya maça qederê Klûba 
Diyarbakirsporê prîmê leystikva- 
nan wê bên dayîn û ji bo alîgir ji 
Amedê herin Tokatê jî otomobîl û 
otobusan peyda kiriye. Hat ragi- 
handin ku nêzîka 20 otobus te- 
maşevan herin Tokatê û klûba 


navborî ji bo veguhestina alîgiran 
bo Tokatê alîkarî ji karsazên 
Amedî xwestiye. 

Piştî maça Tokatê li gor rêzê Di- 
yarbakirspor wê di saheya xwe 
de bi Konya Torku Şekerê, li dep- 
lasmanê bi Ofsporê re, li saheya 
xwe bi Pendiksporê re û maça 
dawî dîsa li deplasmanê bi Bug- 
saşsporê re bileyîze. 



Encamên yariyên din ên qonaxa 16ê ya 

Kupa Kurdistanê bi vî awayî bûn: 

Xebat 

1 

2 

Newroz 

Zaxo 

2 

1 

Brûsk 

Duhok 

4 

2 

Sêmêl 

Silêmanî 

2 

0 

Sîrwana Nû 

Zêrevanî 

4 

3 

Hendirên 


Yariyên qonaxa 16ê 
ya Kupa Kurdistanê 
hatine lîstin 


Hewlêr (Rûdaw) - Roja 
15ê Nîsanê, li çend yarîge- 
hên Herêma Kurdistanê, 
maçên qonaxa 16ê ya Kupa 
Kurdistanê hatine lîstin. 

Li gor nûçeya Aknewsê li 
yarîgeha Çiya li bajarokê 
Xaneqînê, yaneya Xane- 
qînê mêvandariya yaneya 
Pêşmergên Hewlêrê kir û 


di maçê de yaneya mêvan 
bi encama 3-0 serkeft. 

Yaneya Çemçemal jî mê- 
vandariya yaneya Helebce 
kir û bi encama 2-0 ew têk 
bir. 

Maça herî bihêz ya vê 
qonaxê li nahiyeya Bilê 
navbera yaneya Helo û 
Pêşmergên Silêmaniyê 


hate lîstin, di vê maçê de 
Pêşmergên Silêmaniyê ya- 
neya Helo golbaran kirin: 
5-0. 

Bi vî awayî tîmên Pêş- 
mergên Hewlêr, Duhok, Si- 
lêmanî, Pêşmergên 

Silêmanî, Newroz, Zaxo, 
Zêrevanî û Çemçemal gi- 
hiştine qonaxa 8ê. 

Çand û Huner 



L * O '1 A • A 

l hilemaniye 
peykerê 

kerê xwendevan 


Silêmanî (Rûdaw) - Li Silêma- 
niyê hezkirina keran ew yek der- 
bas kiriye ku tenê slogana 
rêxistineke wekya Omer Kilol be. 
Niha êdî li navdartirîn kolana Si- 
lêmaniyê peykerekî xweşik ji 
kerê re hatiye danîn. Kravateke 
dirêj bi sînga kerê Silêmaniyê ve 
ye ku nîşana kerekî xwendevan 
dide. Rojane rêbwarên kolana 
Salim di ber peykerê ker re der- 
bas dibin. 

Roja 10.04.2012ê li parka 
biçûk ya Nalî, di destpêka kolana 
Salim de, perde li ser peykerekî 
nû yê peykersaz Zîrek Mîre hat 
rakirin. Zîrek dibêje ku raman û 
mesrefa peyker li ser wî bûn, pey- 
ker bi awayekî baş hatiye pêşwa- 
zîkirin, herwiha di dema rakirina 
perdeya ji ser peyker hevsera 
Celal Talebanî Hêroxan û hejma- 
reke zêde ya xelkê jî tevlî bûn. Lê 
Zîrek Mîre dibêje ku ji ber nerazî- 
bûna civata şaredariya Silêma- 
niyê, dibe ku pûtê kerê ji wî cihê 
bê veguhastin. Li jêr pûtê kerê 
helbesteke helbestvanê navdar 


Nalî hatiye nivîsandin, ku tê de 
pesnê kerê dide. 

Karên peykersaz Mîre ku vêga 
temenê wî 32 sal in zêde bala 
xelkê dikişînin. Pêştir wî li seyran- 
geha Çeqçeq li bakurê Silêmaniyê, 
bi qutiyên bîraye û coca cola yên 
avêtî peykerekî mezin dirust ki- 
ribû. Sala 2009ê jî peykerê kîsoyê 
mezin bala xelkê Silêmaniyê ki- 
şand, dûre peykerê helbestvanê 
naskirî Letîf Helmet yê ser berbi- 
jêr li pêşber kitêbxaneya giştî ya 
bajêr danî. Peykerên bi vî rengî 
berê li Kurdistanê nehatibûn dîtin. 

Zîrek Mîre sala 2003yê, rojekê 
piştî rizgarkirina Kerkûkê, çû wir 
û li şûna peykerê rakirî yê Sad- 
dam ku bi cilên erebî hatibû çêki- 
rin, peykerekî mezin ji postal 
çêkir, bilindiya wî peykerî 7 
metre bûn, dûre li Bexdayê li 
şûna peykerê diyar yê Saddam ku 
bû nîşana ketina rêjîma, wî di 9ê 
Nîsana 2003yê de peykerekî 
mezin bi navê roja azadiyê ligel 
peykersazê îraqî Basim Nehat 
çêkir. 

Dixwazên 'kerê xwendevan' ji parkê biqewitînin 


Osman Mela Şerîf (71) ligel du 
hevrêyên xwe bi ken li pûtê kerê 
dinêrin û dibêje: "Bila ev jî hebe, 
ne xirab e, kerê xizmeteke zêde ji 
milletê me re kiriye.” Osman 
digot xelkên navçeya asê û dijwar 
ya Şarbajêr ku bi rêzên tirî nav- 
dar e, bêtiriya karên xwe bi keran 
dane kirin. Lê ne hemû kes wiha 
ji danîna peykerê keran kêfxweş 
e. Serokê civata şaredariya Silê- 


maniyê, Omer Mehewî, dibêje ku 
ji bo danîna pûtê kerê li wî cihî 
pirs ji wan nekiriye. Omer Me- 
hewî ji Rûdawê re ragihand ku 
peykersaz şêwira wan nekiriye 
ku li parka Nalî pûtê kerê datîne, 
lewma di civîna bê ya civatê de 
ligel serokê şaredariyê ewê behsa 
vê pirsê bikin û egera wê yekê 
heye ku daxwaza guhastina pûtê 
kerê bo cîhekî din bikin. 


» Silêmanî 
bajareke ku bi 
parêzvaniya 
kerên xwe 
navek ji xw 
çêkiriye. Pişt 
partiya keran, 
niha jîşêweyekî 
dinyê hurmet- 
irtinê. 

♦ 


Peykerek jîji bo 
"kerê şoreşvan" 

Serokê grûpa Kergel, Omer 
Kilol, zêde kêfxweş e ku hêviyeke 
wî hate cîh. Omer Kilol, ku ji ber 
cudahiya grûpa wî bûye navekî 
naskirî li Kurdistanê, derbarê 
peykerê kerê li Silêmaniyê got: 
"Karekî girîng bû ku li Silêma- 
niyê ji bo kerê hat kirin, her çi- 
qasî li gellek cîhan zarok û 
otomobîlên barhilgir wan diku- 
jin jî, lê li Silêmaniyê me karîbû 
peykerekî ji kerê re dirust bikin.” 

Li gor agahiyên Kilol, amade- 
karî tên kirin ku peykerekî din ji 
bo “kerê şoreşvan” bê dirust 
kirin: "Di nava parka Azadî de, li 
bajarê Silêmaniyê, emê pûtekî 
dirust bikin ji bo kerê guhqut ku 
piştî proseya Enfal li navçeya 
Germiyan zend û bendê xwe 
badan û bi pêşmergeyan re tevlî 
şoreşê bû.” 


Fîlmekî kurdî kanalên ewropî dagîr kiriye 


» Derhênerê ciwan 
Zanyar Ademî jiyana 
pêşmergeyekî û kurê 
wî kiriye fîlm. 

Barzan Mihemed 


K urê Pêşmerge” yekem karê derhê- 
nerê Kurd yê ciwan Zanyar Ademî 
ye. Belgefîlmê "Kurê Pêşmerge” 
heta niha li Spanya, îtalya û Norwecê tevlî 
sê festîvalan bûye û di festîvala Norwecê 
de di rêza duyemîn de cîh girtiye. 

Zanyar Ademî, birayê stranbêja ji Rojhi- 
latê Kurdistanê Kejal Ademî ye. Zanyar ji 5 
saliya xwe ve li Swêdê dijî, bi hevkariya 
derhênerekî swêdî bi navê David Herdes, 
li ser jiyana dê û bavê xwe belgefîlmek 
amade kiriye bi navê 'Kurê Pêşmerge- The 
Guerilla Son/ 

Fîlmê The Guerilla Son, qala malbata 
Ademî dike ku maleke Kurd ji Rojhilatê 
Kurdistanê ne, di vî fîlmî de behsa wan 


zarokan tê kirin ku çawa ji ber xebata si- 
yasî ya malbatên wan ji dê û bavên xwe 
hatine dûrkirin, bîranînên şer, peyama 
serekî ya vî fîlmî ye. Zanyar di vî fîlmî de 
çîroka veqetiyana xwe ji dê û bavê xwe 
vedibêje. 

Wek navbirî behs dike, pirraniya dîme- 
nên fîlm li Swêdê hatine kişandin û got: 
"Dixwazim hinek ji wan bextreşiyan bi 
rêya fîlm bixim nav rûpelên dîroka Kur- 
dan.” 

Fîlm di gellek kanalên 
tvde hatiye nîşandan 

'The Guerilla Son' li pirraniya kanalên cî- 
hanî wek El-Jazîra ya erebî, kanala Today 
Swêd, kanala navxwe ya Hollenda, kanala 
Belçîka, kanala Finlanda û kanala Norwec 
hatiye nîşandan. 

Zanyar, li Swêdê berê edîtorê mehna- 
meya Gringo bû û dehan rapor û babet li 
ser rewşa penaberên Kurd û mijarên ci- 
vakî û siyasî amade kirine, di sala 2005ê 
de xelata mezintirîn rojnamevanê salê 
wergirt, niha jî nêzîka 3 sal in karê derhê- 
nana belgefîlman dike. 


Zanyar diploma endazyariya medyayê 
wergirtiye û rojnamevanî jî xwendiye, 
hewl dide sala bê di warê derhênana û sî- 
nemayê de diploma wergire. 

Navbirî, ji xeynî fîlmê "The Guerilla 
Son”, kurtefîlmek jî berhem aniye. Niha jî 
li Herêma Kurdistanê ji bo çêkirina fîli- 
mekî li ser pêşmergeyên Kurdistanê, her- 
wiha belgefîlmekî, ku qala jiyana keçeke 
Kurd dike ku di temenê 9 salî de diya wê, 
ew bi tenê şandiye Ewropa. 

Li Stockholmê 
festîvala fîlmên kurdî 

Moment Pro Fîlm, şîrketeke kurdî ye û 
karê berhemanîna belgefîlman li Swêdê 
dike. Zanyar di vê şîrketê de kar dike, zan- 
yar got: "Di Sibata bê de em ê festîvala fîl- 
mên kurdî li Stockholmê çêbikin, ev sê 
meh in em karê derhênana hinek fîlman 
dikin, pirraniya fîlmên me jî li ser aliyên 
mirovî, civakî û siyasî ne.” 

Zanyar daxwaz ji sînemavan û derhê- 
nerên Herêma Kurdistanê dike, fîlmên 
xwe bişînin ji wê festîvalê re, da ku wê 
dewlemend bikin: "Mebesta me ji vê fes- 



tîvalê ew e ku fîlmên kurdî bi Swêdî û 
Kurdên ku ji zarokatiyê ve li wir dijîn 
bidin nîşandan, herwiha ji bo nasandina 
dîroka Kurdan bi Ewropayê.” Li gor go- 
tina Zanyar, 30 fîlm di vê festîvalê de beş- 
dar dibin û 4 rojan dom dike. 



























Duygu Bayar 


‘Ey Reqîp' 
zarokên amerîkî dike 


Mehmet Sebatli 


D uygu Bayar di sala 
2008ê de li Amedê ma- 
mostetiya 'Koma Dengê 
Zarokên Amedê' dikir. 
Paşê koma xwe bir Amerîkayê û 
li wir zarokên Amedî di Festîvala 
Muzîka Cîhanê de marşa Ey 
Reqîp xwendibûn. Dozgerên Tirk 
li dijî Bayarê doz vekirin û Bayar 
neçar ma li Amerîkayê bimîne, lê 
vala nesekinî. Bayar li eyaleta 
Amarîkayê Georgia û bajarê San 
Franciscoyê xebata xwe ya mu- 
zîkê bi zarokên amerîkî re dom 
kir û weke li Amedê komeke za- 
rokan li Amerîkaye jî damezirand 


û wan fêrî stran û marşên kurdî 
dike. Di Newroza sala 2009ê de 
cara yekem koma zarokên Ame- 
rîkî, ku di nava wan de zarokên 
Japonî, Meksîkî, Çînî û Koreyî 
hebûn, marşa kurdî "Ey Reqîp” 
xwendin. Lê Bayar ji Rûdawê re 
ragihand, “Min ligel Ey Reqîp 6 
stranên navdar yên kurdî fêrî 30 
zarokên amerîkî kirin.” 

Li dibistanan dersa 
muzîka kurdî da 


Bayar derbarê destpêka karên 
muzîkê li San Franciscoyê de ra- 
gihand, di sala 2008ê de dema 


ligel Koma Zarokên Amedê li di- 
bistanekê nimayîş dide û li dijî 
wê doz tê vekirin, gerînendeyê 
wê dibistanê ji bûyerê agahdar 
dibe û pêşniyar li Bayarê dike ka 
ew dikare li dibistana wan dersa 
muzîka kurdî bide an na. Bayarê 
got, “Min pêşniyara wî qebûl kir. 
Du sal berê li dibistanekê navîn 
min piştî workshopê dest bi hîn- 
kirina muzîka kurdî kir bo zaro- 
kan.” Gerînendeyê dibistanê û 
mamosteyê muzîkê ji bo Duygu 
Bayar her heftiyê sinifek diyar ki- 
rine û wê jî hefteyî saetek dersa 
muzîka kurdî daye zaroken. “Min 
6 berhem dane ber zarokan. Ey 
Raqîp, Welatê Me Kurdistan e, Zi- 


manê Kurdî, Yara Min a Bedew e 
û 9. Senfoniya Beethoven. Ji bilî 
van stranan, komeke ji keçikên 
Çînî jî strana “Ez Keç im Keça 
Kurdan im” strandin.” Bi giştî 
ders daye 40 zarokan ku ji nete- 
weyên Japonî, Meksîkî, Çînî, Ko- 
reyî û Amerîkî pêk tên.” 

Projeya wê ya nû: 

Hevdîtina ol û zimanan 


Rojekê, piştî workshopê, Duygu 
Bayar 40 zarokan derdixe ser dikê 
û li wir malbatên zarokan, rêvebe- 
riya dibistanê û hemû zarokên din 
li wan temase dikin û diecibînin. 


Lê karê Duygu Bayarê ne tenê 
ev e. Di komeleya Kurdish-Amerî- 
kan ya Atlantayê de perwerdeya 
muzîkê daye 25 zarokên Kurd û 
Amerîkî. Ew dibêje, “Di şaredariya 
Sunnyvale City Hall de min weke 
mamosteya mûzîkê dest bi kar kir. 
Li wir min bi pênc zimanan, bi 
kurdî, îngilizî, almanî, ermenîkî û 
îbranîkî ders dida bi giştî 150 za- 
rokan.” Lê paşê ji ber dest bi dibis- 
tana xwe dike, dev ji vî karî 
berdide: “Niha ez li ser psîkolojiya 
zarokan perwerdeyê dibînim. Di 
heman demê de ez kar dikim. Bi 
navê hevdîtina ziman û olan pro- 
jeyeka nû heye ku ez dixwazim di 
demeke kurt de pêk bînim.” 


"Ka hûn bipirsin çima ez nikarim herim Kurdistanê? 

» Hozan Aydin ji bo klîba albûma 
xwe ya nû dixwaze here Herêma 
Kurdistanê, lê çûyîna wî qedexe ye. 

Ew jî bi rêya Rûdawê bang li rayedarên 
Hikûmeta Herêma Kurdistanê dike, 
daku rêya wî vekin. 



H ozan Aydin di destpêka axaf- 
tina xwe de dide xuyakirin 
ku ew xwandevanekî Rûdawê ye. 
Ew niha bi projeyek nû re mijûl e, 
ango amadekariya albûmeke nû 
dike ku 16 stran tê de hene. Weke 
ew dibêje, “bi Mîr Muzîk û Kom 
Muzîkê re têkiliyên min hene ji bo 
derxistina CD ya nû.” 

Gazincek Hozan Aydin ji raye- 


darên Herêma Kurdistanê heye û 
dixwaze bi rêya Rûdawê dengê 
xwe bigihîne wan. Ji bo ew çend 
stranên xwe li Kurdistanê bike 
klîp, divê here Herêma Kurdis- 
tanê, lê pirsgirêkek wî heye. Ew 
dibêje: “Mixabin ez û welat em du 
car ji hev veqetandî ne. Carekê 
dijmin, cara din Hikûmeta He- 
rêma Kurdistanê ez dûr xistime.” 
Ev zêdetir 23 sal in ew naçe 
welat, “rê li min girtî ne, ew 


xewna min e ku li welat berhema 
xwe derxînim.” 0 Hozan Aydin ji 
Rûdawê re dibêje, “hûn bipirsin 
çima nahêlin ez herim wir.” 

Hozan Aydin tevlî Hozan Dîno 
çend car çû Başûrê Kurdistanê, lê 
li balafirgeha Hewlêrê, bêyî ku 
sedem ji wan re bê gotin, ew 
hatin vegerandin bo Almanyayê. 
Hozan Aydin pirr meraq kiriye û 
dixwaze bizane çima Hikûmeta 
Herêma Kurdistanê nahêle ew 
serdana welatê xwe bike. 

Aydin amaje dide wê yekê ku 
ew hunermendekî Kurd e û ji bo 
bizava rizgarîxwaziya gelê xwe 
ked daye û rêz li her kes û aliyekî 
digire ku xizmeta Kurdistanê ki- 
rine. Hozan Aydin wiha axivî: 
“Berpirsê balafirgehê ji min re 


got navê te di lîsteyê de heye, 
nabe tu werî Kurdistanê. Baş e, 
ew lîsteya çi ye, em nebûne xayîn, 


min hertim di karên hunerî de cîh 
girtiye.” 

Hozan Aydin diyar dike ku li 
ser nehîştina wî bo çûna Herêma 
Kurdistanê wî stranek amade ki- 
riye û dibêje, “Dijmin ji xwe we- 
latê me bo me qedexe kiriye, eger 
em bi xwe jî qedexeyan bînin em 
dikevin xizmeta dijmin, ev tiştekî 
nebaş e.” 

Hozan Aydin di dawiya axaftina 
xwe de bi bîr dixe ku ev 23 sal in 
ew neçûye Kurdistanê, “lê ji bo 
xatirê berpirsekî balafirgehê ez ê 
ranewestim, ew welat welatê min 
e û ezê dîsa herim.” 


Rûdaw 


Rûdaw tora xwe 
ya hevkaran 
berfireh dike 


a 


li hevkarên 
nû digere 



Rûdaw ji bo ku hîn bêtir û ji nêzîk ve jiyana 
Kurdên Ewropayê bişopîne, li hevkar û pey- 
amnêrên nû li hemû welat û bajarên Ewro- 
payê digere. Baş zanîna bi kurdî şert e ji bo 
hevkariyê. 

Kesên eleqedar dikarin serî li Rûdawê 
bidin: info@rudaw.eu 

Cîgirê serokê hikûmeta 
Herêma Kurdistanê, îmad Ehmed: 

Kak Nêçîrvan 
dibe serokê 
hikûmetê ji Zaxo 
heya Xaneqînê 


Heya vêga me biryar nedaye, lê 
kak Nêçîrvan ji min re gotiye di- 
karî li her cîhekî cîgirê wezîr ê 
hêja deynî. Lê heya niha ew ne- 
bûye biryar ku danîna cîgirê we- 
zîran li ser bingeha parvekirinê 
be, lê divê li ser bingeha şiyan û 
jêhatîbûnê be û ew desthilat jî bi 
min re heye ku li her cîhekî pê- 
wist bibînim wekîlekî ji bo weza- 
retekê destnîşan bikim. 

Hûn dibin serokê hikûmetê li 
Germiyan û Silêmaniyê yan Nê- 


YNKê daxwaza dabeşkirina pos- 
tên şêwirmend û reveberên giştî 
bi wekhevî kiriye, ev dabeşkirin 
li ser çi bingehê dibe? Hûn dix- 
wazin li Hewlêrê 50 bi 50 be, lê 
belê li Dihok, Germiyan û Silê- 
manî? 

Ez hatime teklîfkirin û ev erk 
xistine stuyê min, ku dezgeh û 
sazî û postên girîng sererast 
bikim, li kîjan cîhan kêmî û zêde- 
bûn heye çareser bikim. Ev jî li 
gor hêjayîbûn û jêhatîbûnê û dûrî 
karê partîzanî. 

Hûn ji aliyê YNKê bi vî karî ha- 
tine teklîfkirin? 

Ji aliyê kak Nêçîrvan Barzanî û 
bi amadebûna herdu polîtburo- 
yên YNK û PDKê ev kar spartin 


Eger astengî ji we re hatin der- 
xistin hûnê çi bikin? 

Qebûl nakim. 


/V 

I mad Ehmed di yekemîn 
hevpeyvîna xwe de, 
piştî sondxwarina wî li 
pêşber Parlementoya 
Kurdistanê wek cîgirê 
serokê Hikûmeta He- 
rêma Kurdistanê, radigihîne ku 
ew hewl dide pêwendiyên wî bi 
partiya wî re saxlem bin û her- 
wiha yê ku kêşeyan jê re derxe li 
hember wî radiweste. Ehmed 
qala cudahiyên kabîneya heftan ji 
kabîneyên din dike û dibêje hikû- 
meta wan wê şefaftir be û rotînê 
nahêle. 

Rûdaw: Kabîneya heftan a Hikû- 
meta Herêma Kurdistanê di çi alî 
de ji kabîneya borî cuda dibe? 
îmad Ehmed: Em di rewşekê de 
dest bi kar dikin ku guherîn li de- 
verê û îraqê çêdibin, herwiha li 
Kurdistanê jî çêdibin. Ev hikûmet 
şefaftir dibe di encamdana karên 
xwe de û pêwendiya me baştir 
dibe ligel parlemento, fraksyonên 
parlementoyê, serokayetiya He- 
rêma Kurdistanê û dezgehên din. 
Em dixwazin pêwendiyeke sax- 
lem bi dijberiyê re girêbidin. Em 
bi niyet in dezgeha çavdêriya da- 
rayî aktîvtir bikin, dezgeha dest- 
pakiyê çêbikin, rola dozgeriya 
giştî aktîvtir bikin, rotînê nehêlin, 
desthilatê daxin jêr, hersê weza- 
retên ku heya niha wek pêwist 
nebûne yek bikin yek, stafekî çê- 
bikin ji bo tevgera bi Bexdayê re. 
Ev bernameya me ye di kabîneya 
heftan de. 

Danîna wezîrên ji bloka YNKê bi 
arezûya we bû, we ew hilbijar- 
tin? 

Na, raya polîtburoyê bû û bi 
şêwir ligel ofîsa rêkxistin û parle- 
menterên YNKê bû. Çend nav 
dabûn kak Nêçîrvan û min, ji wan 
navan me hinek nav hilbijartin û 
dan polîtburoyê, wan jî pirraniya 
wan destnîşan kirin, yanî bi raya 
kak Nêçîrvan û min û ligel polît- 
buroyê bû, lê polîtburo biryarder 
bû. Ligel vê yekê jî raya me pe- 
send kir li ser rakirina hinek 
navan û raya Fraksyona Kurdis- 
tanî jî li Parlementoya Kurdistanê 
hatiye wergirtin. 

Hûn ji stafê kabîneya heftan razî 
ne û dikarin bi wan re kar bikin? 

Berî sondxwarina li pêşber 
parlementoyê, ligel stafê civiyam 
û min got ev erkeke, hem mafên 
wê hene û hem jî berpirsiyarî ye. 
Erkekî giran li ser milê me ye, yê 
ku tê û destê xwe bi me re badide 
divê wek pêşmergeyekî kar bike, 
eger na bila neke û ligel kak Nê- 
çîrvan jî min ev gotin li pêşber 
hemû stafa kabîneya heftan kir û 
kak Nêçîrvan jî heman gotin ligel 
stafa kabîneya heftan kiriye. 

Opozisyon dibêje gotara ku se- 
rokê hikûmetê li parlementoyê 
xwend tiştekî girîng bû eger bê 
bicihkirin. Gelo hûnê bi cîh 
bînin, nemaze di warê destûr û 
dayîna desthilatan bo wîlayetan 
û xalên din? 

Ligel kak Nêçîrvan me li hev ki- 
ribû ku em bikaribin çi bikin, emê 
behsa wê bikin, nebaweriyek di 
soz û bicîhkirina wan de çêbûye, 
lewma me got em tiştekî nabêjin 


ku nikaribin bi cîh bikin. Tiştê ku 
kak Nêçîrvan behs kiriye me li ser 
li hev kiriye û piştrast im ku em 
dikarin wan bi cîh bînin. Helbet di 
rojekê yan du rojan de nayên 
kirin, lê di dema li pêş me de û 
eger aliyên siyasî yên Herêma 
Kurdistanê - opozisyon jî di nav 
de - û xelk hevkariya me bikin, 
piştrast im ku emê bikarin wan bi 
cîh bînin. 

Yanî di dema ku li pêşber we ye 
hûn dikarin bernameya ku we 



Eger me karê xirab 
kirbila PDKûYNKme 
ji kar bavêjin 

Vê carê em ne YNKê, 
ne PDKê û ne kabî- 
neyê nakin goriyên ti 
kesekî 


cîgirê serokê hikûmetê me ji Xa- 
neqînê heya Zaxo. 

Du-îdareyî di kabîneya 5 û 6ê de 
bi ronî diyar bû. Gelo PDK û 
YNKê piştgiriya wê xala gotara 
we ya ku we li parlementoyê ji 
bo nehiştina sîstema du-îdareyî 
xwend dikin? 

Erê, em çawa bi aliyên din re ci- 
viyan, wek dijberî û yên ku beş- 
darî di hikûmetê de kirine, 
herwiha em bi PDK û YNKê re 
jî civiyan û me soz ji wan wergirt 
ku destêwerdanê di karê hikû- 
metê de nekin, em nûnerên wan 
in. Di vê dema dawî de destêwer- 
dan pirr kêm bûye. Lê ji kabîneya 
heftan çavlirê dikin ku bi tevahî 
vê destêwerdanê nehêle. 

Tê gotin di civata wezîran de jî 
du îdare hene. Çi bernameya we 
heye, daku di nava civata wezî- 
ran de du îdare nemînin? 

Em bi awayekî karên xwe 
encam didin, di nav civata wezî- 
ran de biryaran bi tevahiya den- 
gan werdigirin û civînên civata 
wezîran baştir rêk dixin, peyre- 
weke nû ji bo civata wezîran da- 
tînin û pêwendiya di navbera 
civata wezîran, wezaret û dezgeh 
û saziyên jêrîn de rêk û pêktir 
dikin. 


Çawa qebûl nakî? 

Eger partiya min piştgiriya ka- 
bîneya me neke û hevkarî û heva- 
hengiyê neke, ez çavlirêya çi 
bikim ji aliyên din. Ew rêgiriyên 
ku dirust dibin ne siyaseta par- 
tiyê ne, lê carnan hinek kes tiştine 
wiha dikin. Eger partî hest bi wê 
yekê bike ku ez dengan ji partiya 
xwe re peyde dikim, jixwe wê 
hevkariya min bike, lê eger bero- 
vajî wê hevkariya min nekin wê 
demê ezê helwesta xwe bidim û li 
politburo û civata navendî gilî 
dikim. 

Di Adara par de Dr. Berhem Salih 
nameyek ji Mam Celal re şand û 
tê de bi awayekî eşkere got ku 
hinek ji serkirdayetiya YNKê kê- 
şeyan ji bo karê hikûmetê dirust 
dikin. Bi baweriya we ev kêşe ji 
bo we û serokê hikûmetê li Silê- 
maniyê dubare dibin? 


Nikarim ji niha ve texmîn 
bikim. Eger kêşe ji min re bên çê- 
kirin, bi qasî ku dikarim, eger ew 
kêşe neheqî bin, li dijî wan rawes- 
tim. Her kesekî ku kêşeyan ji bo 
min çêbike, ku neheqî be û ne di 
berjewendiya Kurdan û hikûmetê 
de be, qebûl nakim û li dijî wan 
derdikevim. Ev dualî ye, divê ez jî 
xwe di ser partiyê re negirim û 
berjewendiya Kurdan di ser 
hemû berjewendiyan re bigirim û 
dûre partiya min tê û di çarço- 
veya vê yekê de ligel her nakokiyê 
tevbigerim. 

Yek ji karên hikûmeta nû nehiş- 
tina destêwerdana partiyan di 
karê hikûmetê de ye. Nêçîrvan 
Barzanî behsa vê yekê kir. Gelo 
mekanîzma rêgirtina li ber vê 
destêwerdanê çi ye? 

Divê herdu polîtburoyên PDK û 
YNKê hevkarên me bin. Me gotina 
xwe ligel wan kiriye bê çawa dax- 
waza hevkariyê ji aliyên din dikin. 
Nabe partiyên me ku pirranî ne û 
em destnîşan kirine hevkariya 
me nekin. Eger partiya min û 
PDKya hevbenda wê ya stratejîk 
hevkariya vê kabîneyê nekin, ez 
çawa çavlirêya wê yekê bikim ali- 
yên din hevkariya me bikin? 
Lewma pêwist e PDK û YNK hev- 
kariya me bi awayekî cidî bikin û 
eger me karê xirab kir PDK û YNK 
xwedî erk in ku lêpirsînê ligel me 
bikin û me ji postên me bavêjin. 
Daxwazê ji PDK û YNKê dikim, 
parlemento çawa çavdêriya karê 
îdarî yê hikûmetê dike, wiha jî 
YNK û PDKê çavdêriya me bikin û 
eger me karekî xirab kir, yan me 
karek kir ku dengên van herdu 
partiyan kêm bibe û vê kabîneyê 
nekarî bernameya van herdu par- 
tiyan ku bernameya Lîsteya Kur- 
distanî ye bi cîh bike, wek YNK 
xwedî erke ku di demeke herî zû 
de îmad Ehmed ji ser kar rake. Û 
ger wezîrekî jî wek pêwist kar 
nekir îmad Ehmed agahdar bike, 
daku bi rêya Fraksyona Kurdis- 
tanî, ku lîsteya pirraniyê ye li Par- 
lementoya Kurdistanê, bawerî ji 
wî wezîrê bê standin. 

We biryar daye ku eger wezîrek 
yan rêveberek di karê xwe de 
gendelî li ser eşkere bû, lêpir- 
sînê pê re bikin? 

Bêguman, vê carê em ne YNKê 
û ne PDKê û ne kabîneyê nakin 
goriyên ti kesî. Yê ku em rê li ber 
xweş dikin û hevkariya wî dikin, 
eger karekî baş kir, emê wî dey- 
nin ser çavê xwe û eger karekî 
xirab jî kir, tedbîran li dijî wî digi- 
rin. 

We navê hikûmeta xwe kiriye çi? 
Gelo hikûmeta xelk ê yan hikû- 
meta sermayedar û zengînan e? 

Hikûmeta Herêma Kurdistanê 
ye, hikûmeta her takekesekî vî 
welatî ye, hikûmeta kes û karên 
şehîd û Enfalkiriyan û goriyên 
kîmyabaranê ye, hikûmeta pêş- 
merge û kêmendamên bereyên 
şer û zindaniyên siyasî û hikû- 
meta cîbicîkirina bernameya re- 
formê û ber bi pêşveçûna 
desthilatdariya me ye. 

Hevpeyvîn: Hêvîdar Ehmed 


daniye bi cîh bikin? çîrvan Barzanî? Gelo hûn jî li 

Erê, em dikarin. Dihok û Hewlêrê dibin cîgirê se- 

rokê hikûmetê? 

Tê gotin di vê hikûmetê de hûn Kak Nêçîrvan dibe serokê hikû- 
cîgirên wezîran datînin, rast e? metê ji Zaxo heya Xaneqînê, ez jî 

Mezopotamya 

Weqfa Şandina Cenazeyan 


Mezopotamya 
canazeyên 
we dişîne 
herçar beşên 
Kurdistanê 


Praksîsa Dr. 
Hawar Kadro 
li Berlînê vebû 


Navnîşan: Frankstr. 6 • 58135 Hagen/Almanya 
E-Mail: sigortaci-alp@hotmail.de 

www.mezopotamya-cenazefonu.com 


Ji sedî 25êxelkê 
Kurdistan û 
îraqê li jêr hêla 
hejariyê dijîn 


»"Divê ji bo nehiştina gendeliyê 
li îraq û Kurdistanê kar û berna- 
meya me hebe." 


Nûnerê rêxistina UNDP li Iraqê Peter Batchelor 


Hawar Ebdilrezaq 

N ûnerê rêxistina berna- 
meya pêşxistina NY, 
UNDPê Peter Batche- 
lor, ji sala 2001ê ve 
wek nûnerê wê rêxis- 
tinê li îraqê kar dike. Di vê hevpey- 
vînê de bi Rûdawê re Batchelor, 
rêjeyeke zêdetir ji rêjeyên fermî 
yên hejariyê li îraq û Herêma Kur- 
distanê li ber çavan radixe. 

Rûdaw: Armanca vê serdana we 
ji bo Herêma Kurdistanê çi ye? 
Peter Batchelor: Dema çend 
salan e hikûmeta îraq û Herêma 
Kurdistanê ligel rêxistinên UNDP 
û USAID û çend saziyên din ji bo 
bilindkirina asta sîstema darayî û 
bankî li îraqê kar kirine, herwiha 
pêşxistina bernameya hevkarîki- 
rina projeyên piçûk yên welati- 
yan, da ku rê bide kesên hejar û 
desteng bikarin projeyên xwe 
pêkbînin. Bank kredî bidin wan, 
da ku projeyên xwe xilas bikin. 
Em jî çend sal in di wê berna- 
meyê de kar dikin. Ev konferans 
û civîna ku li Hewlêrê jî tê girê- 
dan ji bo wê yekê ye ku siyaseta 
wê bernameyê diyar bikin û bihê- 
lin hikûmet vê siyasetê pesend 
bike û dû re jî derbasî qonaxa cî- 
bicîkirinê bibin. 


Çaverê dikin kengî bikarin dest 
bi cîbicîkirina wê bikin û welati- 
yên îraq û Kurdistanê sûdê jê 
werdigirin? 

Bi baweriya min em dikarin di 
hundirê 3-6 mehên bê de derbasî 
qonaxa cîbicîkirinê bibin. 

Gelo ev bernameya we ji bo wê 
yekê ye ku rêjeya bêkariyê li He- 
rêma Kurdistan û îraqê kêmtir 
bikin? 

Erê, her wek min behs kir ku 
sektora taybet li îraqê pir lawaz 
e, ev jî beşekî wê yê serekî vedi- 
gere ji bo rabirdûya welat. Em bi 
rêya vê bernameyê hewl didin ku 
ger projeyên bazirganî yên piçûk 
bên hevkarîkirin, êdî dikare ev 
proje bên berfirehtirkirin û wiha 
jî ev proje dikarin xelkên bêtir 
bixin kar û derfetên kar bêtir 
dibin. Lewra em di wê baweriyê 
de ne ku ger li Kurdistan û deve- 
rên din yên îraqê pere li ser van 
projeyên piçûk bên xerckirin, êdî 
aboriya îraq û Kurdistanê bilind 
û berfirehtir dike. 

Yek ji pirsgirêkên îraq û Kurdis- 
tanê ew e ku sîstema bankî pir 
lawaz e, hûnê çi bikin ji bo xurt- 
kirina vê sîstemê? 

Yek ji xalên girîng yên vê berna- 
meyê ew e ku tîmeke pispor di 
warê sîstema bankî û pêşxistina 


projeyên piçûk de tê de kar dike û 
tecrûbeyeke wan ya mezin di vî 
warî de heye û ji derveyî welat ha- 
tine û dixwazin vê tecrûbeya xwe 
ji bo pêşxistina yasa û biryarên 
îraqê ku girêdayî sîstema bankî û 
îdarekirina darayî ne bikarbînin. 

Dibêjin mebesteke we ya serekî 
ji vê bernameyê ew e ku rêjeya 
bêkariyê li îraq û Herêma Kur- 
distanê bê kêmkirin, gelo hûn 
wek UNDP li îraqê ti serjimêri- 
yeke we ya fermî heye ku rêjeya 
bêkariyê li îraq û Herêma Kur- 
distanê bi giştî çend e? 

Na, lê em dizanin ku niha dora 
ji sedî 25ê îraqiyan, Herêma Kur- 
distanê jî di nav de, hê jî di binî 
hêla hejariyê de ne û ev jî rêje- 
yeke pirr bilind e û pirraniya van 
ji sedî 25 jî bêkar in. Lê li gor aga- 
hiyên me rêjeya bêkariyê li seran- 
serê îraqê di navbera ji sedî 
10-15 ye û bi baweriya me ger 
sektora taybet bêtir tê de kar bike 
û geş bibe, ev rêje kêm dibe. 

Li gor te hebûna gendeliyê li îraq 
û Kurdistanê, sedem e ji bo la- 
wazbûna sektora taybet û bilind- 
bûna rêjeya bêkariyê? 

Di baweriya min de, sedema se- 
rekî ya bilindbûna rêjeya bêka- 
riyê li îraq û Kurdistanê ew e ku 


K'. 

r 1 

R oja 01.04.2012ê li Berlîn pi- 
zîşkê diranan Dr. Hawar 
Kadro praksîsa xwe vekir. 

Dr. Hawar Kadro ji Rojavayê Kur- 
distanê, ji Efrînê ye û ev 12 sal in 
ku li Almanyayê dijî. Ev 6 sal in 
ku Dr. Hawar Kadro pizîşkiya di- 
ranan dike û wî roja lê Nîsanê 


û xizmeta xwe pêşkeşî wan bike. 


di rabirdûyê de her tişt di bin 
kontrola Saddam de bû û niha jî 
me ev bername pêşkêş kiriye da 
ku sektora taybet pêşve bibin ku 
ev jî bi rastî tekane sektor e ku bi- 
kare rêjeya bêkariyê kêm bike. 
Lewra divê armanca serekî ya hi- 
kûmet û saziyên navdewletî bi- 
hêzkirina sektora taybet be, da ku 
derfetên kar zêdetir bibin, lê bê- 


guman ger gendelî jî hebe vejan- 
dina aborî ya welat pûç dike û 
herwiha veberhêner jî ditirsîne 
ku karê hilberînê li îraq û Kurdis- 
tanê bike. Bêguman derbarê gen- 
deliyê li îraqê asteng hene, 
lewma em hewl bidin ku sektora 
taybet xurt bikin, di heman demê 
de jî ji bo çareserkirina pirsa gen- 
deliyê kar û bernameya me hebe. 


praksîsa xwe ya diranan vekir. 
Dr. Hawar Kadro û du hevkarên 
xwe li benda hatina nex- 
weşên Kurd e. 

Nûnerê Rûdawê ji bo pî- 
rozbahiyê çû serdana Dr. 
Hawar Kadro, wî jî kêfx- 
weşiya xwe bo pîrozba- 
hiya Rûdawê nîşan da û 
daxwaza berdewamiyê bo 
rojnameyê kir û xwest bi 
rêya Rûdawê revenda 
Kurd a Berlîn ji vebûna 
praksîsa xwe haydar bike 


Mezopotamya 


Tei, 02331 - 47 33 886 


Mobil: 

0178-18 56 970 
0172-27 24163 


Nûnerê rêxistina UNDP 
li îraqê Peter Batchelor: 


Di rojên dijwar de 
em bi we re ne 

Hevseroka Partiya Keskan a almanî û dosta gelê Kurd 

Claudia Roth hezkiriya Keleha Hewlêrê ye 



Claudia Roth: Ez di bîst salên dawî de gellek caran hatime vir û guhertina niha nayê bawer kirin. 


» Claudia Roth a ku 
ji zû de bi pirsa Kur- 
dan re mijûl e, hem 
ji xwezaya Kurdis- 
tanê hez dike û hem 
mijarek siyasî ya gi- 
ring anî rojevê: Lê- 
borîna Almanyayê ji 
bo komkujiya Helep- 
çeyê. 

Sîrwan H. Berko Hewlêr 

H êj di zaroktiya 
wê de xew- 
neke Roth 
hebû: "Dixwa- 
zim tiştekî 
bikim ku bihê- 
lim cihan dadmend û hêjayî ji- 
yanê be." Ji bo ku ew armanca 
xwe bi cîh bike, xanima 57 salî di 
dawiya salên heştêyî de ket nav 
siyasetê. Berî hingî ew bêtir di 
warê çandê de mijûl bû. Piştî 
xwendina bakaloryayê wê za- 
nista şanogeriyê xwend. 

Ji sala 1989ê heta 1998ê Clau- 
dia Roth bû endama Parlemena 
Ewropayê. Di çar salên dawî de 
ew wek seroka Koma Keskên Ew- 
ropayê di parlemenê de li Brûksel 
û Strasburgê dixebitî. Li wê derê 
Roth bi taybetî wek têkoşer û pis- 
poreke mafên mirovan ji xwe re 
navek çêkir. Xebata ji bo mafên 
Kurdan li Tirkiyeyê yek ji xalên 
navendî yên têkoşîna wê ya siyasî 
bû. 

Û sedem jî ev e, wek ku ew ji 
Rûdawê re dibêje: "Dema tu di 
warê mafê mirovan de dixebitî, tu 
yekser rastî kêşeya Kurdan tê. Kê- 
şeya nepejirandina Kurdan li Tir- 
kiyeyê bi salan hebû. Demek dirêj 
li Tirkiyeyê dihat gotin ku Kurd 
tine ne, lêbelê "Kurdên çiyê" ne." 
Pêwendiya çalakvana alman bi 
Kurdên îraqê re vedigere salên 


heştêyî, dema Celal Talabanî di 
kongreya Partiya Keskan a al- 
manî de gotinek pêşkêş kir. 

Di sala 1998ê de Claudia Roth 
pişta xwe da xebata di Parlemena 
Ewropayê de û berê xwe da siya- 
seta almanî li Berlîna paytext. Ji 
hingî ve ew endama parlemena 
almanî "Bundestag" e. Tenê di 
sala 2001ê de wê endametiya 
xwe ji bo salekê rawestand, ji ber 
ku ew ji bo serokatiya partiya 
xwe hatibû hilbijartin. Di sala 
2004ê de Claudia Roth dubare 
wek seroka Partiya Keskan hat 
hilbijartin. 

Claudia Roth dibêje ku xebata ji 
bo mafên mirovan û herwiha 
mafên welatîbûnê, wekhevî û te- 
samûh ji bo wê gellekî giring in. 
Di warê siyaseta derve de ew gi- 
raniya xebata xwe dide Tirkiyeyê. 


Roth yek ji kêm kesayetiyên al- 
manî ye ku xwedî pêwendiyên 
xurt bi Tirkiyeyê û Kurdan re ne. 
Bi salan e ku siyasetvan û çalak- 
vana alman ji bo demokratiyê û 
mafên mirovan li Tirkiyeyê têko- 
şînê dike. Ew herweha piştgira 
endametiya Tirkiyeyê ji bo Yekî- 
tiya Ewropayê ye. Ji ber vê nêzîk- 
bûna xwe ya ji bo Tirkiyeyê, Roth 
berî çend salan ji xwe re xaniyek 
li Tirkiyeyê kirî. Piştî serdana 
xwe ya dawî ji bo Herêma Kurdis- 
tanê, bi taybetî kêfa wê ji Keleha 
Hewlêrê re hat: "Dema min dît bê 
Keleha Hewlêrê çiqas spehî bûye, 
di dilê xwe de ez dixwazim li ser 
wê odeyeke min a biçûk hebe." 
Roth, ku xwe wek dosteke gelê 
Kurd dibîne, bi taybetî ji Silêma- 
niyê hez kir. Ew hezkirina xwe ya 
ji bo vî bajarî wiha tînê ziman: "Li 


wê derê hestek bi min re çêbû ku 
li hin deveran mirov dibêje qey 
mirov li Şanzilîzê [kolana bina- 
vûdeng li Parîsê] yan Las Vêgas 
[yek ji giringtirîn navendên tûrîs- 
tîk li Amerîkayê] e. Bazara wê 
pirr spehî ye. Jiyan li wir heye. Ev 
yek min pirr kêfxweş dike. Ez di 
bîst salên dawî de gellek caran 
hatime vir û guhertina niha nayê 
bawer kirin." 

Ji ber ku li Kurdistanê xweşî û 
şînî li tenişt hev in, Claudia Roth 
dixwaze bibe alîkar ku berpirsên 
jana Kurdan eşkere bibin. Çalak- 
vana alman bi taybetî dixwaze ku 
Almanya berpirsyariya xwe be- 
ramber beşdarbûna şirketên al- 
manî di komkujiya Helebçeyê de 
eşkere bike û lêborînê bixwaze. 
Berpirsa sêyemîn mezintirîn par- 
tiya almanî ji aliyê xwe ve gava 


yekemîn avêt: "Ez ji ber beşdar- 
bûna Almanya di komkujiya He- 
lebçeyê de lêborîna xwe 
dixwazim. Bazirganiya şirketên 
almanî bi Saddam Husên re ne 
qanûnî bû. Gerek ev tişt qet pêk 
nehatiba. Divê Almanya ji xelkê re 
bêje ku wê hingî şaşitî kir. Êrîşa li 
dijî Helebçeyê bi alîkariya şirke- 
tên almanî hat kirin. Almanya 
heta niha vê meselê ji xwe re 
giran dibîne. Lê ti hêcet tine ne ku 
Almanya lêborînê nexwaze." 

Claudia Roth li ser kar dike ku 
maf bigihijin xwediyên xwe û 
dadmendî pêk bê. Çendîn xebata 
wê ji bo cihaneke hêjayî jiyanê 
hîn berdewam e, lê bi kêmanî wê 
ji xwe re bi Keleha Hewlêrê cîhek 
dît ku dixwaze li ser wê hêlîneke 
xwe ji bo jiyaneke bextewer ava 
bike. 


Weşandina SMSên 
evîndariyê êdî qedexe ye 


Şiwan Berzincî 

B elavkirina SMSên evînda- 
riyê û hejmarên mobîlan li 
ser ekranên televizyonan 
bi biryara serdozgerê giştî li He- 
rêma Kurdistanê hat qedexeki- 
rin. 

Ev demek bû kanalên televiz- 
yonê yên Herêma Kurdistanê û 
bi taybetî kanalên hunerî name- 


yên evîndariyê û hejmarên mo- 
bîlên keç û xortan belav dikirin. 
Ev kar jî bû sedema pêkanîna bi 
dehan pirsgirêkên civakî û wisa 
kir ku serdozgerê giştî helwesta 
xwe bîne ziman. 

Serdozgerê nivîs şandiye 
Wezareta Rewşenbîrî 


Rêvebirê Nehiştina Tundûtî- 
jiya Dijî Jinan li Hewlêrê, Jîlemo 
Ebdilqadir, got "me du dosyeyên 
bi heman şêweyî şandine dad- 
gehê. Yek jê jineke bi mêr bû ku 
ji mêrê xwe razî nebû û hejmara 
mobîla xwe şandiye televizyo- 
nekê û belav kirine, bi vê şê- 
weyê jî ketiye pey xortekî û 
reviyaye." Efser Jîlemo got "ev 
dosya niha li dadgehê ye û jin jî 


ji aliyê mêrê wê hatiye 
berdan."Fermangeha Serdoz- 
gerê Giştî li Herêma Kurdistanê 
roja 28ê Sibata 2012yê nivîsek 
şandiye Wezareta Rewşenbîrî û 
tê de nivîsandiye "ev demeke tê 
têbînî kirin ku hin kanalên lokal 
bi mebesta hevnasîn û çêkirina 
têkiliyan hejmarên mobîlên xort 
û keçan belav dikin. Ev jî bûye 
sedema pêkhatina çendîn pirs- 
girêkên civakî.” 

Di beşeke din a vê nivîsê de 
wiha hatiye têbînîkirin: "Ev 
xebat berevajî yasa û peyamên 
ragihandinê ye, loma pêrabûnên 
yasayî wê li dijî kiryarên vî karî 
bên meşandin û li gor madde- 
yên 399, 402 û 403 yên yasaya 
sizadayîna îraqê bên sizadayîn." 


Kanala Efekt SMSên evînda- 
riyê rawestandin 

Di nivîsa serdozgerê giştî de 
weke mînak televizyona Efekt tê 
destnîşan kirin ku SMSên evîn- 
dariyê yên xort û keçan belav 
dike. 

Rêvebirê Kanala Efekt, New- 
zad îsmail, jî got ku wan belav- 
kirina hejmarên mobîl û SMSên 
evîndariyê rawestandine. 

Rêvebirê Giştî yê Ragihan- 
dina Wezareta Rewşenbîrî, Hel- 
gurd Cundiyanî, jî got ku "hemû 
televizyon bi vê biryarê hatine 
haydarkirin û yê cîbicî neke, wê 
weşana wê bo maweyekê bê ra- 
westandin û sizayekî darayî jê 
bê standin.” 


Wêne: Rûdaw 

i rojên dawî de 
bûyera Şemdîn 
Sakik, bi boneya 
daxuyaniyeke 
MITê derbara 
kujer Mahmut Yildirim (Kesk) de, 
careka din hat rojevê. MIT di ni- 
vîsa xwe ya ji bo dadgeha doza JI- 
TEMê ya li Amedê de dide pêş ku 
di girtina Şemdîn Sakik de Mah- 
mut Yildirim bi kar anîbûn. 

Ev daxuyanî ji bo min bû keys 
ku careka din li bûyera Şemdîn 
rawestim. 

Weke tê zanîn Şemdîn Sakik û 
birayê wî Arif di 13ê Nîsana 
1998ê de li Başûrê Kurdistanê, li 
nêzîkî bajarê Dihokê, ketin des- 
tên artêşa Tirk. Herdu bira û zêde 
jî Şemdîn bi îşkenceyeke giran re 
rûbirû man. Di dawiyê de Şemdîn 
vîna xwe jî radest kir û çi jê hat 
xwestin kir. Wî bawer dikir ku 
zirar dide Abdullah Ocalan bi 
tenê, lê di destên dewletê de bû û 
bi daxuyaniyên xwe zirar dida 
hemû doza Kurd. Hinekan ji Şem- 
dîn re digotin aşarte û xiyanetkar. 
Bila be, lê ev binavkirin tenê bi 
serê xwe bûyerê rave nake. Çima? 

Şemdîn ji Muşê ye. Çîroka wî 
dirêj e. Ji ber wê ezê rasterast 
werim salên 1990an. Şemdîn 
heya hingî bûbû serokê baskê 
çekdar yê PKK. Çapemeniya tirk 
ew weke zilamê duyemîn ê PKKê 
bi nav dikir. Di nav gel û şervanên 
Kurd de jî bûbû efsaneyek. 

Şemdîn berdêla navdariya xwe 
dabû û wê hê giran bida jî. Ewilî 
xwişka wî Adife di şer de jiyana 
xwe ji dest da. Birayê wî Abdulsa- 
met ji aliyê kontergerîllaya tirk ve 
hat kuştin. Çar xizmên wî li gundê 
Zengoka Muşê ji aliyê leşkeran bi 
awayekî hovane hatin kuştin û şe- 


Bûyera Şemdin Sakik 


Selahattin Çelîk 



witandin. Şemdîn gellek şer bi ji- 
yanî derbas kiribûn. Di yekê de ji 
destekî xwe birindar bûbû û tili- 
yeka xwe winda kiribû. Navû- 
dengê Şemdîn ew sergêj kiribû. 
Herçiqas serkeftî bû jî, di karda- 
riya wî de êdî şêwazên axayî û 
yên Pancho Villayî derdiketin pêş. 

Di dawiyê de Ocalan ew jî 
hespê wî da xwarê. Rapor li ser 
rapor jê xwestin. Şemdîn bi awa- 
yekî jê tê xwestin xwe rexne kir. 
Lê ne bes bû. Çiqas çû serpêha- 
tiya wî rêyeka xeter girt. 

Berê wî dan Kurdistana Başûr. 
Li wir, bê çek, di bin çavdêriya 
şervanên PKKê de bû. Di 15ê 
Adara 1998ê de xwe sipart PDKê. 
Û ji bo wî korerê hingî dest pê kir. 
Ocalan bi dijwarî çû ser PDKê, gef 
li wan xwar daku Şemdîn neparê- 
zin. Ocalan got ku "artêşa Tirki- 
yeyê duyemîn mezintirîn a NATO 
ye. Çima û çawa nikare Şemdîn 
bigre?” 

Desthilata Başûr di nav du agi- 
ran de mabû. Ji ber ku dewleta 
Tirkiyeyê dest bi xwestina Şem- 
dîn kiribû û hin gavên hê nehatî 
eşkerekirin avetibûn. Rast e, bi 
hezaran kesên ku ji PKKê qut 
bûbûn li Başûr bûn. Zêdeyiya 
wan mafê penaberiyê wergirti- 
bûn û li ser wan ti xeter tine bûn. 
Lê barê Şemdîn Sakik û gefên 
dewleta tirk û Ocalan rastî êdî ne- 
dihatin rakirin. Di dawiyê de 


Dibe ku hinek bêjin 
ne dema nivîsên 
wihaye.Minjîdi 
mejiyê xwe de gel- 
leki biruam. Le eme 
kengî bibin civakeke 
sivîl? Ka ziravê me yê 
hemdem û medenî? 


R 


ikeberiya siyasî di 
xwezaya guhertina 
desthilatê de hêma- 
neke sereke ye. Ev 
rikeberî li welatên 
demokratîk, ji tûnd û tûjiyê dûr, 
bi rêbazên demokratîk encam 
dide. Lê li hinek welatan jî, bere- 
vacî vê, pirrî caran bi çewsandin, 
tirsandin, çavsorî an jî yekser bi 
têkiliyek çekdar desthilatî dest 
diguhere. 

Tirkiye ji van welatan yek e ku 
bi derbeyên leşkerî, an jî di en- 
cama muxtirayên arteşê de, hikû- 
met ji kar hatine dûr xistin. Ez 
rastî ti lêkolînan nehatim, ka ji 
damezrandina dewleta Osmanî û 
heta îro çend caran di encama 
serhildanan Yenîçerî (îsyan) de, 
di têkiliyek çekdar ya arteşê de, 
an jî bi muxtirayê desthilatî ha- 
tiye guhertin. 

Gellek caran li Tirkiyeyê tê 
gotin ku mîlada derbeyên leşkerî 
ji 27ê Gulana sala 1960Î de dest 
pê dike. Lê bi baweriya min ev ne 
rast e, lewra têkiliya arteşê û ser- 
werêsiya leşkerî li ser desthilatê 
li vî welatî kevneşopiyek e. Di dî- 
roka dewleta Osmanî de li dijî sil- 
tan û hikûmetê gellek caran 
leşkerên Yenîçerî serî hildan, di 
encamê de siltan dihate guher- 
tin, wezîr, serokwezir dihatin ve- 
tisandin. Gellek caran stûyê 
lawmîran (şehzade), hê di salên 



Şemdîn kete destên Tirkan. Ya 
rastî bû qurban. Him jî bi awayekî 
gellek şermî. Divê mirov hin en- 
cama binxêz bike: 

• Şemdîn, weke Tirk didin pêş, 
ne bi operasyona hêzên taybet ên 
arteşa tirk hatibû girtin. Şemdîn ji 
aliyê desthilata Başûr hatibû ra- 
destkirin. 14 sal di navberê de 
borîn, gelo êdî ne dema wêye ku ji 
Başûr hin daxuyanîderbarê vê bû- 
yerê de hebin?Ew kesên di radest- 
kirina Şemdîn de cîh girtibûn kî 
bûn û vega çi dikin? Gelo dilrihet 
in? 

• Rola Şemdîn di leyistokê de çi 
bû? Mahmut Yildirim di vê nav- 
berê de ti rol leyistibû?Zor e û jê jî 
zêdetir bêvac dixuyê ku mirov 
bawer bike ku Şemdîn bi xwestina 
xwe, xwe radest kiribû. Çima xwe 
dûçarî îşkenceyê û girtina heya 
mirinê bike. Lê dîsa jî bila ev pirs 
hebe... 

• Rola Ocalan û PKKê di bûyerê 
de gellekî neyînî bû. Ti kesîji tirsa 
Ocalan nediwerî ku piştgiriyeka 
mirovahîpêşkêş bike. Şemdîn hê di 
rê de, PKKê ew aşarte û xiyanetkar 
'lan kiribû. 

daxuyaniyên xwedêgiravî 
Şemdîn, dewlet û çapemeniya 
dewletê xwestin hin rojnamevan, 
siyasetmedar, dezgeh û rêvebirên 
dezgehan bên şermezarkirin. Û 
hinek ji wan jî, weke Akin Birdal, 
rastî êrîşen çekdarî hatin. Daxu- 


yanî ne yên Şemdîn bûn. Li gorî 
hin çavkaniyên pêbawer, de- 
mançe xistibûn devê wî, lê wî 
dîsa jî daxuyanî îmze nekiribûn. 
Eşkerê bû, generalê tirk Çevik Bir, 
ê ku van rojên borî hatî girtin, bi 
nave “Andiç (Hişyarî)” daxuyanî 
amade kiribûn, dabûn rojname- 
vanan û bi zorê ew weşandibûn. 
Tiştekî gellekî sosret, PKKê jî bi 
zanebûn ew daxuyaniyên çêkirî li 
dijî Şemdîn bi kar anîbûn. Di da- 
wiyê de Ocalan jî bû qurban. Dibe 
ku rastî îşkenceya gewdeyî nehat. 
Lê tişta hatî serê Şemdîn, hate 
serê wî jî. Helwesta wî û ya Şem- 
dîn ji hev ne gellekî dûr in. Tenê 
rola wan ne yek e. 

Dibe ku hinek bêjin ne dema 
nivîsên wiha ye. Min jî di mejiyê 
xwe de gellekî bir û anî. Lê emê 
kengî bibin civakeke sivîl? Ka zi- 
ravê me yê hemdem û medenî? 
Eger tiştên însanan kirî derneke- 
tana pêşiya wan, wê jiyan gellekî 
hêsan bûya. Lê hingî dadmendî, 
rêzkarî, rûmet û wateya jiyanê jî 
nedima. Bûyera Şemdîn Sakik mi- 
jareka xwedî giringiya dîrokî ye. 
Divê neyê ji bîr kirin. Erka me roj- 
namevan û nivîskaran e: Divê em 
bûyerê û bûyerên wiha bikolin, 
divê em bi rêzdariyeka civakî û 
netewî kitekitên bûyeran derxî- 
nin ronahiyê. 


Li Tirkiyeyê derbeyên leşkeri 


Mahmut Kilinc 



Derbarê nêzikî 6 mil- 
yon kesan de agah- 
darî hatin 
tomarkirin, belge 
hatin tanzîm kirin. 


zaroktiyê de, di Zîndanên Yedî- 
kulê de tûşî kendirên rûnkirî di- 
hatin. 

Komara Tirk jî di encama der- 
beyekê da hat damezrandin. 
Kesên dîroka damezrandina Ko- 
mata Tirk baş bişopînin, tenê 
pirtûka Mustafa Kemal ya bi navî 
"Nutuk" bixwînin, wê bi vekirî 
bibînin ku Mustafa Kemal û he- 
valên wî li dijî hikûmeta Stenbolê 
bi derbeyekê li Enqerê hikûme- 
tek damezrandine. Lê şert û mer- 
cên dinyayê hatin guhertin, 
taybetî piştê rûxandina Yekîtiya 
Sovyetê hêzên navnetweyî ji der- 
beyên leşkerî re çavên xwe nag- 
rin. Li Tirkiyeyê ji destpêka salên 
notî ve têkiliya desthilatê ya leş- 
keran rengê xwe guhert, derbe- 
yên leşkerî şûna xwe ji 
muxtirayan re berda. Di van 
salan da arteşê gellek caran bi 
devkî, an nivîskî, muxtira û di- 


rektîv dan hikûmetê. 

Yekem, di 2yê Adara sala 
1994ê de serokerkan, bi palpiş- 
tiya serokkomar Suleyman De- 
mirel direktîv da serokwezîra wê 
demê Tansu Çiller. Hemû parti- 
yan bi hevra li dijî koma parle- 
menterên Kurd derbeyek kirin, 
mafê destnedanê yê hinek parle- 
menterên Partiya Demokrasiyê 
(DEP) hat rakirin û ew şandin 
girtîgehê. Paşê di 16ê Pûşperê de 
Dadgeha Makezagonê partî qe- 
dexe kir û bi vî avayî parlemen- 
teriya hemû parlementeran bi 
dawî hat. Hinek ketin girtîgehê û 
hinek penaberî welatên ewrupî 
bûn. Heta îro ji ber vê xesba 
mafên parlementerên Kurd û qe- 
dexekirina partiya wana ti lêpir- 
sînek jî nehate kirin. Jixwe eger 
mirov baş bala xwe bidê, li dijî 
sûc, xesb, kuştin, talankirin, şe- 
witandin, tecawizkirina li dijî kes 


û civaka Kurd ti lêpirsînan dest 
pê nekiriye. 

Paşê li dijî hikûmeta Refahyolê, 
ya ku serokwezîr Necmettin Er- 
bakan bû, 27ê Sibata sala 1997ê 
muxtirayek hat dayîn û hikûmetê 
xwe paşve kişand. Di serokerka- 
niya wê demê de ji leşkeran bi 
navê Koma Xebata Rojava (BÇG) 
komek hat damezrandin û vê 
koma ku bêzagon hatibû damez- 
randin, wekî hikûmeta paş per- 
deyê kar dikir. Hemî sazî û 
têkiliyên dewletê û yên civaka 
sivîl kontrol dikirin, dişopandin. 
Bi qasî tê gotin, di derbarê nêzikî 
6 milyon kesan de agahdarî hatin 
tomarkirin, belge hatin tanzîm 
kirin. Bi çewsandinê zagonên gi- 
rîng hatin guhertin. Hemû ev kar 
bêzagonî bûn. Lê rayedarên Tirk 
ji bona dewleta xwe dibêjin 
"dewleta demokratîk û dadî." 
Wekî henek, ne wisa? 

Hingive belengazan 


Sir u pivaz 


S îr weke hingivê belenga- 
zan tê binav kirin, ji ber 
ku bo gellek nexweşiyan 
bi sûd e. 

Pispora Warê Xwarinê, Nadîn 
Endarî dibêje sîr di kêmkirina rê- 
jeya kolesterolê û daxistina go- 
şara xwînê de bandor dike, 
herwiha dikare himber hin vîru- 
san jî liberxwe bide. Nadîn her- 
wiha dibêje di sîr de vitamîn C 
heye ku dijî oksîd û vitamin B6 
heye, herwiha hin mîneralên 
weke mengenîz jî tê de hene. 

Pîvaz jî bi heman şêweyê sûden 
xwe hene û rêjeya ansolîna di 
xwînê de zêde dike. Herwiha hin 
lêkolîn jî amaje didin wê yekê ku 
pîvaz sîstema berxwedana laşê 
mirovan xurt dike dijî baktiriyan, 
herwiha vîtamîn C jî 
tê de heye. 


Lêkolîneke Brîtanî berê amaje 
dabû wê yekê ku pîvaz ji van xwa- 
rinan e ku hestkirina bi xweşî û 
bînvedanê dide mirovan. Lêkole- 
rên Zanîngeha Bern li Swîsreyê 
amaje dan wê yekê ku xwarina 
pîvazê bi şêweyekî berdewam 
tirsa pîtbûna hestiyan kêm dike 
bi taybet bo jinên bi temen. 

Di nava giyayan de sîr weke hin- 
givê belengazan tê binav kirin, ji 
ber ku li himber nexweşî û bakte- 
riyan berxwedana laşê mirovan 
xurt dike û li dijî nexweşiya pence- 
şêra amûrê heriskirinê radiweste. 

Yehya Reslan ji Saziya Çavdêrî 
û Lêkolîna Dermanan li Misrê di- 
bêje, "rojane xwarina sîrê teze ci- 
gerî ji jehrîbûnê diparêze. Ev jehr 
ji xwarina 
der- 



manên kîmyayî çêdibe." Pispor jî 
dibêjin di sîr de maddeyeke dijî 
mîkrob û vîrusan heye, ev jî wisa 
dike ku bo çareserkirina kulbûna 
guhan bandora zeyta sîr hebe. 

Tîmeke pizîşkên Amerîkî li Za- 
nîngeha Kornel dakokî ser wê 
yekê dikin ku pîvaz bi bîna xwe 
ya xurt rêjeyeke mezin a dijî oxî- 
dan tê de heye. Ev jî baştirîn mad- 
deya sirûştî ye ku dikare bo 
belavbûna xaneyên penceşêrê 
ciger û qolon sînorekê deyne. 

Pispor jî amaje didin vê yekê ku 
di pîvazê de 20 caran bêtirî sêvê 
kalsiyum heye, herwiha duqasî 
wê jî fosfor heye û sê qasî vê jî vî- 
tamîn A tê de heye, herwiha hesin 
jî tê de heye û alîkariya derkirina 
zerava cigerê jî dike. 


Hin sûdên van: 

Sîr meşa xwînê bo mêjî 
xurt dike û cigerê ji jehrî- 
bûnê diparêze. 

Pîvaz dijî pence- 
şêra qolon e û alî- 
kariya derkirina 



“Birçîtiya derewîn ” 
qelewiya te zêde dike 


Y I 



zerava cigerî dike. 


r ek ji 
şaşî- 
tiyên 
b e rb e1av 
ew e kesek 
b e r s i v a 
d ax wa z a 

mîdeya xwe bide û her dem 
daxwaza xwarinê bike, nemaze 
jî di wan deman de ku rewşa 
derûnî ya wî kesî ne dilteng û 
bêzar be. 

Di dema xilasbûna xwarinê 
di laş de nîşan hene da ku kesek 
bizane birçî bûye, carna bi rêya 
wan dengan dibe ku ji zik tên û 
zik dike qireqir, bi rêya birçîtiyê 
jî laş daxwaza xwarina pêwîst 
dike. 

Akademiya amerîkî bo dok- 
torên malbatê hinek ji van nîşa- 
nan wek "nîşanên birçîtiya 
derewîn” rêz dikin, ku nîşanên 
birçîtiyê ne, lê di rastiyê de di 
wê demê de pêdiviya laş bi 
xwarinê nîne, lewma xwarina 


dibe se- 
dema zê- 
dekirina 
giraniya 
laş. 


Nîşan: 

• Di dema hestkirina bi tihnî- 
bûnê de, ew jî bi vexwarina avê 
tê çareserkirin. 

• Di dema gunehpêhatinê de 
mirov hest bi birçîtiyê dike. 

• Di dema şahiyên civakî de, 
acizî, bêzarî, tenahî, mirov hewl 
dide bi rêya xwarin û vexwarina 
zêde xwe kêfxweş bike. 

• Di dema betilînê de mirov 
wisa hest dike birçîye, lê piştî 
vehesînê hestkirina bi birçîtiyê 
derbas dibe. 

• Di dema bêhnkirina xwarinê 
û dîtina wê de hestkirina bi bir- 
çîtiyê dilive û carna ew hest jî 
derewîn e 



Pîrozbahî 



Fehmî Balayî na- 
meya masterê wer- 
girt 

Roja 20ê Adara 
2012ê danûstandin li 
ser nameya masterê 
ya hunermend Fehmî 
Balayî hate kirin. Da- 
nûstan vi sernavê 
"harmoniya teksta 
helbestê digel tabloyê 
şêwekariyê" rêveçû. Di 
encamê de nameya masterê bi pîleya gellekî baş pêşkeşî 
Fehmî Balayî hate kirin. 

Kesên beşdar: 

Prof. Dr. Ekrem Kesar (serokê komîteyê), Dr. Elî Elti- 
mîmî, Dr. Ferhad Pîrbal, Dr. Sadiq Brîm. Danûstan bi ser- 
periştiya Du Serwer Ebdulla li Zanîngeha Azad li 
Holendayê hate pêkanîn. Bi vê helkeftê em pîrozbahiyê 
li birêz Fehmî Balayî dikin û hêviya serkeftinê bo wî dix- 
wazîn. 

Armanc Egîd Nêrweyî / Berlin 


Peyamên we belaş 
tên belavkirin 


Hûn dikarin peyamên sersaxiyê, pîrozbahiyan, aga- 
hiyên derbarê hemû cûreyên çalakiyan bi rêya e- 
mail a me (info@rudaw.eu) ji me re bişînin. Bi 
şertê ku nivîsên we ji 100 peyvan ne dirêjtir bin, 
em ê wan li vir belaş biweşînin. 


Xaçepirs 


Çeperast: 1-Serkêş, rêber, 
serdar - Siyasetmedarekî 
Kurdên bakur. 2- Jan, elem, 
arîn - Heywan, lawir, pez - 
Agir, namûs - Zik, çerm. 3- 
Serokê beledîyê, serokê 
bajêr - Tiştên kevnare. 4- 
Du tîpên gotina "man” - 
Ked, xwêdana dest (bere- 
paş) - Çem, rûbar, ava pir. 
5- Tiştên ku kêm tên dîtin, 
nadir - ji bo jinan tê gotin- 
(berepaş) - Bi Ingilîzî yek - 
1- (berepaş) - Deng, awaz 



(berepaş) - Sermiyan, kapî- 
tal (berepaş). 7- Bi Soranî 
meh, heyv, 30 roj (berepaş) 
- Hejmarek, 10x10. 8- 
Bergeh, ast, pêpelok. 9- Na- 
vekî zilaman. 10- Heywa- 
nek nava avê - Kesên ji 
Amedê. 

Serejêr: 1-Partîzan, leşkir, 
gerîlla (bi taybet li başûr tê 
bikaranîn). 2- Arandin, 
brîndarkirin, lêdan - Bide 
min, bide, êmê dewaran. 3- 

4 5 6 7 8 


Li bakurê Kurdistanê çem û 
rûbarek, navekî zilaman. 4- 
Bi Erebî dibistan û mekte- 
beyên navîn û bilind, mela 
û oldarên Kurd di van di- 
bistanan de zimanê Kurdî 
paraztin (berepaş) - No- 
tayek. 5- Vexwarinek ji 
mast û avê (berepaş) - Go- 
tina êşê, gotinek hawarki- 
rinê - Bi rê ket, da ser rê, 
nayê. 6- Dengnas, 
pisporê/ra deng - Damar, 
kok, reh. 7- Xwelî, toza agir, 


nîjadê Kurdan - Meqsed, 
armanc. 8- Nîşana millet û 
welat - Tîrik, pê hevîr tê 
vekirin. 9- Bi Swêdî ordek, 
werdek (berepaş). 10- 
Nehat, nayê, pirsek - Bi 
“sosret” ve girêdayî, ecêbî. 
11- Xwedayek Sumeran 
(berepaş). 12- Bi Swêdî 
"diran”. 13- Li Tirkiyê kana- 
lek televizyonê. 14- Kar, 
emel, xebat. 15- Dagire, tije 
bike, têxê. 16- Devjêberdan, 
jêqerîn, hiştin (berepaş). 


10 11 12 13 14 15 16 



























































































































































ZAROK 


Rojbûn an jî fahiya te ye û tu jî dixwazî wêneyê 3 
. xwe li vir bibînî? Ji me re bişîn: info@rudaw.eu 



Spînax depoya 
enerjiyê ye 


em ze 
feydey 
spinaxê 

aliyê herkesî ve 
tê zanîn û di her 
fersendê de dok- 
tor ji bo tendu- 
ristiya mirovan 
xwarina spînaxê 
pêşniyar dikin. 

Heta niha spînax bi taybe- 
tiya xwe ya ku di nav de mad- 
deya hesin heye dihate nasîn. 

Lê ligel vê taybetiya xwe, 
diyar bû ku maddeyeke din ya 
girîng di spînaxê de heye. Li 
gori pisporan di spînaxê de 
madeya nîtratê jî heye. 

Nîtrata 


M ustefa 5 salî ye û li 
paytexta Almanya 
JJerlînê hatiye dinê. 
Ew ji xeynî kurdî bi almanî jî 
dizane. Mustefa lawê pizîşkên 
diranan Dr. Barî û Dr. Hevîn e 
û xwe amade dike ku havînê 
biçe dibistana seretayî. Mus- 
tefa pirr ji stranên kurdî hez 
dike, herwiha tembûra wî jî 
heye. Dema ku li derve dinya 
germ dibe, ew tevlî malbata 
xwe diçe nava parkên xweş û 
di bin daran de Mustefa ji 


bata xwe re li tembûrê dixe û 
distire. Despêkê ew strana 
Aramê Tigran "zimanê kurdî' 
dibêje. 

Malbat û hevalên Mustefa navê 
wî kirine Aramê Biçûk. Mus- 
tefa ji rûpela zarokan hez dike 
û dema dibe roja Pêncşemê, 
ew ji dêbavên xwe re dibêje 
zû werin malê, 4 a kû ez Ru- 
dawê bixwînim. Isal Mustefa 
ligel malbata xwe li Berlînê 
tevlî şahiya Newrozê bû û ev 
wêneyê xwe kir diyarî ji bo 
Rûpela Zarokan a Rûdawê. 


nav 


spînaxê de mirovan bi 
hêz dike. Herwiha 
pispor diyar dikin 
ku kesên asîda riî- 
tratê bi kar bînin, 
zêde enerjiyê 
werdigrin. Weke 
ku pispor didin 
zariîn, gellek fey- 
deyên spînaxê 
hene, herwiha spî- 
nax bi hesani ji te 
dîtîn û çêkirina xwa 
rina wê jî pirr pra- 
tîk e. Noşican be! 


Nexweşê dîn û 
berçavka wî 


B ijîşk ji nexweşê xwe 
yê dîn dipirse: 

• Ez guhekî te jêkim, wê çi 
bibe? 

Nexweşê dîn difikire, ber- 
sivê dide: 

• Wê laşê min biêşe. 

Bijîşk dîsa dipirse: 

Amedekiri 


• Lê ez herdu guhên te 
jêkim wê çi dibe? 

Nexweşê dîn: 

• Ezê kor bibim. 

• Çima? 

• Ma çimaniya wî heye? 

Eger tu herdu guhên min 
jêkî, ezê berçavka xwe 
têxim kû derê?! 

a rûpela zarokan: Sevda Şafîk 




















